Juan Kruz Igerabide (Aduna, Gipuzkoa, 1956) idazle eta poeta (argazkia ZaldiEro)\nJuan Kruz Igerabide euskal idazle eta poeta Brasilen izango da hil honen bukaeran Sao Paulo hirian egingo den poesia jaialdian parte hartzeko. Topaketa urriaren 30etik azaroaren 4a bitartean egingo da eta 25 idazle iberoamerikarrek hartuko dute parte. Igerabidek euskarazko hiru poesia irakurraldi eskainiko ditu jaialdian eta laugarren bat ere egingo du ziurrenik Sao Pauloko Euskal Etxean. 'Jaialdian izango diren poeten artean ezagutzen ez ditudan asko daude eta ze poesia egiten duten jakiteko interes handia daukat', azaldu dio idazleak EuskalKultura.com-i.\nEuskal poesiak ahots propioa izango du Tordesilhas-eko Ibero-Amerikar Poesia Jaialdian, Juan Kruz Igerabide adunarraren eskutik. Jaialdiaren izpirituak, bere izenak azaltzen duenez, Tordesillaseko Itun historikoa ekarri nahi du gogora. 1494an sinatu zen itun honen bidez Espainiak eta Portugalek orduan Mundu Berria izenez ezagunak ziren lurrak partitu zituzten. Tordesillaseko marrak Hegoamerika bitan zatitu zuen eta bere eragina gaurdaino heltzen da gazteleraz edo portugesez hitz egiten den herrietan. Jaialdiak orain Tordesillaseko marra hori desegin nahi du, gaztelera, portugesa, euskara, galegoa zein katalanera egiten duten poetak bilduz. Aipurik ez dugu topatu bertako hizkuntzez.\nJuan Kruz Igerabideren partehartzea azaroaren 1ean hasiko da, Iberir penintsulako hizkuntzetan egun egiten den poesiari buruzko mahai-inguruan. Poeta valentziarra eta madrildarra izango ditu alboan eta Fabio Aristimunho euskal-brasildarrak zuzenduko du eztabaida. Ekitaldia Cervantes Institutuaren egoitzan egingo dute, 20:30etan hasita.\nLatinamerikar literaturak eraginda\nAurkezpen honetaz gain Igerabidek irakurraldi bat egingo du azaroaren 3an, Sao Pauloko Caixa Cultural aretoan. Ekitaldia 16:30etan hasiko da eta euskal idazleak Brasil, Kuba, Portugal, Mexiko eta Espainiako poetak izango ditu lagun. Egun berean, baina 19:00tan, Igerabidek 'Gau irakurraldi eta Pocket Show' izenburua duen ekitaldian parte hartuko du, Nazioarteko Zine Akademian, Brasil, Portugal, Mexiko, Argentina eta Espainiako kideekin.\nIdazleak berak EuskalKultura.com-i aitortu dionez, topaketan parte hartzeko gogo handia du. 'Idazten hasi nintzenetik eragin handia izan du nigan Hegoamerikako literaturak ', azaldu du. 'Egonaldi hau labur samarra izango da, eta harremana sakontzeko aukera handirik ez dut izango; baina harreman labur hori izateko aukera eskertzekoa da. Ikusi ditudan izenen artean, asko ez ditut ezagutzen, eta interes handia dut ze literatura mora egiten duten jakiteko'.\nIrakurraldia Euskal Etxean\nIgerabidek beste irakurraldi bat emango du Sao Pauloko Euskal Etxean, baina eguna konfirmatzeke dago oraindik. 'Baditut harremanak Brasilekin, familia-kontuak direla eta. Brasil oso zabala da eta Sao Pauloko euskal komunitatearekin orain ari naiz lehenengo harremanetan', agertu du. 'Badirudi giro kultural interesgarria daukatela Euskal Etxean, lehen begirada batean eta errezitaldiarena aurrera ateratzen bada, are hobeto'.\nDatozen asteetan Igerabidek haurrentzako eta gazteentzako bi liburu argitaratuko ditu, biak euskaraz eta gazteleraz. Lehena gazteentzako historia bat da: 'Bagdadeko aurpegiak' (Erein) euskaraz eta 'Rostros sobre Bagdad' (Algar) gaztelerako bertsioan. Bestea, haurrentzako ipuina: 'Adio Jonas' (Aizkorri) euskaraz eta 'Adiós Jonás' gazteleraz (Everest). Gainera idazleak 'Trovalenguas' ekimenean ere parte hartzen du: lau idazlek haurrentzako poesia errezitaldiak eskaintzen dituzte euskaraz, gazteleraz, katalanez eta galegoz. 'Tenerifen izan berriak gara eta hurrengo emanaldiak Lisboan, Bartzelonan eta Almerian izango dira, aurtengoz', azaltzen du. Baina aurretik, Brasilen erakutsiko du bere poesia idazleak.\nTordesilhas Ibero-Amerikar Poesia Jaialdia\nJuan Kruz Igerabideren poemak irakurtzeko\nJuan Kruz Igerabideri buruzko informazio gehiago


Paretak eraisten laguntzeko - Gipuzkoako Hitza\nParetak eraisten laguntzeko\n2022, martxoak 11 Albisteak, Ekonomia, gipuzkoa, Gizartea, Politika 138\nLan mundura jauzi egiten laguntzea. Horixe da Elkar-Ekin Lanean Gipuzkoako Foru Aldundiak 2016an martxan jarri zuen proiektuaren helburua. Enplegagarritasuna hobetzeko eta gizarte bazterkeriaren aurka borrokatzeko programa bat da Elkar-Ekin Lanean. Besteak beste, Goieki Goierriko Garapen Agentziarekin elkarlanean, hamar pertsona kalteberari oinarrizko formakuntza ematen eta praktikak eskaintzen ari dira aurten Goierrin. Lorategiak eta berdeguneak instalatu eta mantentzea, gai hori izan dute oinarri urtarrilaren 17tik. “Baina igeltserotza, iturgintza, margolaritza… beste hainbat gremiotako formakuntzak eskaintzen ere saiatuko gara, diru laguntzen arabera”, zehaztu du Iker Galparsoro Goiekiren zuzendariak.\nGalparsorok jakinarazi du “askotariko lantaldeak” dauzkatela Goierrin. “Gizarteratzearen aldekoa da horietako bat”. Hainbat eragilek eskualdeko datu sozioekonomikoak aztertzen dituzte bi hilabetez behin, elkarlanean. “Eta, beharren arabera, hainbat proiektu abiatzen ditugu. Azterketa horietako batean ikusi genuen inguruan bagenituela lan merkatura sartzeko orduan konplexuak diren kolektibo batzuk”. Hain zuzen ere, aurten horregatik erabaki dute lorezaintzari buruzko formakuntza saio bat eskaintzea —joskintza industriari buruzko saio bat ere egin zuten duela bi urte, emakume etorkinentzat—.\nMariano Perez espainiarra da proiektuarekin bat egin duten herritarretako bat. Caritasen bidez iritsi zitzaion aukera. “Ikastaro batzuk antolatu zituztela esan zidaten: hizkuntza eta matematika gaitasunak lantzekoa lehenengo”. Hamabost lagunek eman zuten izena hartan, Galparsorok argitu duenez, eta lorategiei eta berdeguneei buruzkoa izan zen bigarrena. 11 lagunek egin zuten ikastaroa, Zizurkilgo Fraisoro eskolan; Ataunen, Beasainen, Ordizian, Idiazabalen, Itsasondon “eta Goierriko beste hainbat herri txikitan” praktikak egiten ari dira orain bideari ekin zioten hamabost lagunetatik hamar —bi dira emakumezkoak—. Joan den astetik Ataunen ari dira Perez —hamahiru urte daramatza han— eta Victor Cuero ekuadortarra —hiru urte daramatza Lazkaon—. Perezek eta Cuerok eskerrak eman nahi izan dizkiete Fraisoron irakasle lanetan aritu direnei.\nPerezek berak badauka lorategi bat etxean. “Hantxe egiten nituen orain arteko gauza bakarrak”. Espainiarra eraikuntzan lan egindakoa da urte askoan, eta emazteak Ataunen ireki zuen taberna batean aritu zen gero lanean, taberna itxi zuten arte. “Eraikuntzaren arloan aukera asko sortzen ari direla diote denek, baina nik ez dut ikusten halakorik”. Cuerok ere lorezain gisa “zer edo zer” eginda zeukan aurretik. “Laguntzaile aritutakoa naiz, baina oso gutxitan”.\nBiek ala biek 07:30ean ekiten diote lanari. “Ahal dugun guztia egiten dugu: sastrakak kendu, adarrak moztu, ingurua garbitu, barruko lanak egin —pintaketa lanak, igeltserotza…—”. 14:30 arte aritzen dira lanean. Iban Urdangarin Ataungo Udaleko kanpo lanetako langileak aitortu du “oso zintzo” aritzen direla. “Guk ere ez genekien zerekin topo egingo genuen, eta oso esperientzia ona izaten ari da. Lanerako gogoz etorri dira, moldatzen direla erakusten ari dira, gustura ari dira…”. Urdangarinek azpimarratu du ez direla langile hasiberriak. “53 eta 58 urte dauzkate, eta beste motibazio eta behar batzuekin etorri dira. Ez dira etorri denbora-pasa”.\nMartxo amaierara arte Ataunen arituko dira lanean Perez eta Cuero. Baina, gero zer? “Curriculuma osatu eta ea aukeraren bat sortzen den batean ez bada bestean. Lanerako deseatzen gaude gu”. Cuero ere eraikuntzan aritu zen lanean Lazkaora iritsi aurretik, Benidormen, Herrialde Katalanetan. “Eta, 2019ko uztailetik aurrera, Lazkaoko Errotaundi okindegian aritu nintzen, sei hilabetez”. Duela bi urte, langabezia saria jaso zuen. “Lan bila nabil orain, baina ez dago erraza. Aukera honi heldu diot, eta ate asko irekiko dizkigula uste dut”.\nUrdangarinek aitortu du Fraisorotik praktikak egiteko bi langile hartzekoak zirela Ataunen. “Baina ezin izan zuten azkenean, eta aukera honi heldu genion”. Urtero kanpo lanak egiteko “langileak falta” izaten dituztela gaineratu du. “Victor eta Mariano asko laguntzen ari zaizkigu”. Praktikak izaki, “askotariko lanak” ematen saiatzen dira Ataungo Udalekoak. “Haiek ere ahalik eta gauza gehien ikasteko. Autoak eta atoiak erabiltzen, esaterako”. Urdangarinek esan du eurenean “lan asko” izaten dutela uda garaian. “Ni ez naiz inor esateko gurekin geratuko diren edo ez, baina uste dut merezi dutela”. “Jarrera ona” eskatu die Galparsorok programan parte hartzen ari direnei. “Eta gure helburuen artean dago herritar horiei lan mundura sartzen laguntzeko enpresa bat sortzea”.


Di Lucak EPOa hartu zuela baieztatu du B laginak – Tropela.eus bloga\nDi Lucak EPOa hartu zuela baieztatu du B laginak\nBidaltzailea:Egoitz\t 2009-08-08 2009-08-08 7 iruzkin Di Lucak EPOa hartu zuela baieztatu du B laginak sarreran\nDakizuen bezala, Di Lucak positibo eman zuen aurtengo Giroan CERA motako EPOarekin. Positibo hau Giroko 11 eta 18. etapetan hartutako laginetan egindako azterketatik ondorioztatu zuten.\nLehen azterketa hauek Bartzelonako laborategietan egin ziren. B laginaren azterketak, berriz, ChÃ¢tenay-Malabry Pariseko laborategi ezagunean. Azken azterketa hauek asteartean egin omen ziren eta Di Luca ordezkatuzÂ Santo Davide Ferrara doktorea izan zen, Padova Unibertsitateko mediku espertoa. Emaitza hauek Austriako Dopinaren Kontrako Mundu Agentziara bidaliak izan ziren eta kasua itxitzat ematen da honenbestez.\nDi Lucak, bere aldetik, hurrengo orduetan auziaren inguruan adierazpenak egingo dituela espero da. Bere abokatua den Ernesto De Tonik, berriz, ChÃ¢tenay-Malabry laborategiaren azterketa metodoa auzitan jartzekotan omen da. Seguru txirrindulari italiarrak bere eskutan dagoen guztia egingo duela baina ez zait iruditzen CONIk ezarri diezaiokeen 2 urteko zigorra ekiditeko gai izango den.\nAskotan gertatu ohi izan den bezala, kasu honetan ere B laginak hasierako analisiak emandako emaitza baieztatu du.\nBidaltzailea:Egoitz 2009-08-08 2009-08-08 Hemen argitaratua:Dopin auziakEtiketak: Di Luca, positiboa


5. INFORMAZIO EKONOMIKOA ETA AURREKONTUEI BURUZKOA | www.basauri.net\n5. INFORMAZIO EKONOMIKOA ETA AURREKONTUEI BURUZKOA\n5.2.5. Ordaintzeko batez besteko epea\n365 * Ordaintzeke dauden oblig. / Aitortutako oblig., guztira\nAdierazle honen eta beste adierazleen bilakaera urtetik urtera kontsulta dezakezu: PDF formatoan.\n5. INFORMAZIO EKONOMIKOA ETA AURREKONTUEI BURUZKOA›5.2. Aurrekontu, finantza eta zorren adierazleak\n5.2. Aurrekontu, finantza eta zorren adierazleak\n5.2.4. Inbertsioa biztanleko\nGastuak 6 eta 7 kapituluak / Biztanle Kop.\n5.2.3. Gastua arrunta biztanleko\nGastuak, 1-5 kapituluak / Biztanle Kopurua\n5.2.2. Diru-sarrera fiskalak biztanleko\nDiru-sarrerak 1-3 kapituluak / Biztanle Kopurua\n5.2.1. Autonomia fiskala\nDiru-sarrerak, 1-3 kapituluak / Diru-sarrera arruntak, guztira\n5.1.6. Aurrekontu-egonkortasunaren eta finantza-iraunkortasunaren arloko xedeen betetzea\nOnartutako aurrekontuak egonkortasunaren helburua betetzen duela zihurtatzen duen agiriak, aurrekontu berari eransten zaion txosten ekonomiko-finantziario barruan dago, kontsultatzeko sakatu hemen ...\n5. INFORMAZIO EKONOMIKOA ETA AURREKONTUEI BURUZKOA›5.1. Aurrekontuak\n5.1.4. Aurrekontu aldaketak\nOnartutako aurrekontua bere egikaritzean jasandako aldaketak kontsultatzeko sakatu hemen ...\n5.1.3. Aurrekontuak jendaurrean egon diren aldian egindako alegazioak\nUdalbatzak onetsitako hasierako aurrekontua jendaurrean jarriko da: webgunean oso-osorik esekiko da eta probintziako aldizkari ofizialean zein Udalaren webgunearen orrialde nagusian horri buruzko oharra argitaratuko da, alegazioak egiteko azken eguna adierazita.\nHerritarrek alegazioak aurkeztekotan, horiek webgunean argitaratuko dira, hasierako aurrekontuarekin batera. Hemen ...\n5.1.2. Udal erakundeen aurrekontuak\nErakunde autonomoen aurrekontuak (Social Antzokia, Basauri Kirolak, Etxe Maitia Egoitza, Udal Euskaltegia) eta udal empresen aurrekontuak (Behagintza Basauri-Etxebarri eta Bidebi Basauri S.L.) kontsultatzeko sakatu hemen...\n5.1.1. Udal aurrekontuak bere partiden informazioarekin\nOnartutako aurrekontuak kontsultatzeko sakatu hemen ...


NOLA AKTIBATU YOUTUBE DARK MODE - LEUNA\nNola aktibatu YouTube Dark Mode\nTeknologiaren mundu honetan, etengabe gailuekin eta haien pantailekin lotzen gara. Iraupen luzeagoa duten tramankuluek gehiegi erabiltzeak eragin txarra izan dezake gure osasunean, eta gure ikuspegia ahuldu dezake argi gutxiko ingurunean pantaila digitalak etengabe begiratzen ditugunean. Zalantzarik baduzu, zure sistema pantailetan argi gutxiko konfigurazioan zein da eragozpenik handiena pentsatzen baduzu? Orduan, esan dezadan ordenagailuko pantailetatik igortzen den argi urdinarekin lotzen dela. Argi urdinak zure pantaila digitala eguzki-argi distiratsuen azpian ikustea onartzen duen bitartean, ordenagailuek erabiltzaileek gauean zehar edo argi gutxiko konfigurazioan argi urdinak igortzen dituzten pantaila digitalak ikusten dituztenean, giza buruaren nekea sor dezake nahasmena eragiten duelako. zure garuneko zelulek, begien tentsioak eta zure osasunean kalteak eragin ditzaketen lo zikloak kentzen ditu.\nBeraz, YouTube-k gai iluna dakar eta, gaitu ondoren, argi urdinaren eragina ingurune ilunean murriztu dezake eta zure begietako estresa ere murriztu dezake. Artikulu honetan, zure YouTube modu iluna gaitzeko modua ikasiko duzu.\nipv6 konektibitatea ez dago sarerako sarbidea Windows 10\n1. metodoa: Gaitu YouTube Modu Iluna sarean\n2. metodoa: eskuz aktibatu YouTube Dark Mode\n1. Ireki zure gogoko web arakatzailea.\n2. Idatzi helbide-barra: www.youtube.com\n3. Youtuberen webgunean, sakatu profilaren ikonoa goiko eskuineko izkinan. Zure konturako aukera zerrenda berri batekin agertuko da.\n4. Aukeratu Gaia iluna menuko aukera.\n5. Egin klik Txandakatu botoia to ON gaitasuna iluntzeko gaitzeko.\nEzaugarri eguneratzea Windows 10, 1809 bertsiora - 0x80070020 errorea\n6. Ikusiko duzu YouTube gai ilunera aldatzen dela, eta itxura hau izango du:\n2. metodoa: M urtero Aktibatu YouTube Modu Iluna\nYouTube modu iluna aurkitzen ez baduzu, ez kezkatu metodo hau erabiltzeak kezkatu, YouTuber-erako gai iluna erraz gaitu dezakezu urrats hauei jarraituz:\n1. Ireki Youtube Chrome arakatzailean.\n2. Ireki Garatzailearen menua sakatuta Ktrl + Maius + I edo F12 .\n3. Garatzailearen menuan, aldatu Kontsola fitxa eta idatzi kode hau eta sakatu Sartu:\n4. Orain aktibatu ilun modua Aktibatuta Ezarpenetatik . Horrela, modu ilunean arakatzailean YouTube webgunean erraz gaitu dezakezu.\n1. Helbide barra motan www.youtube.com eta hasi saioa zure YouTube kontuan.\n2. Egin klik hiru lerro (Tresnak) orduan aukeratu Web garatzailea aukerak.\n3. Orain hautatu Web kontsola & idatzi kode hau:\n4. Orain, joan zure profilera YouTube-n eta egin klik Modu ilunean aukera.\n5. Piztu botoia Aktibatuta YouTube modua iluna aktibatzeko.\nMicrosoft Edge arakatzailean:\n1. Joan hona www.youtube.com & Sartu zure YouTube kontuan zure arakatzailean.\n2. Orain, ireki Garatzaile tresnak Edge arakatzailean sakatuta Fn + F12 edo F12 lasterbide tekla.\n3. Aldatu Kontsola fitxa eta idatzi kode hau:\n4. Sakatu Sartu eta freskatu orria 'gaitzeko' Modu iluna 'YouTube-rako.\nDesinstalatu Internet Explorer Windows 10etik\nAurreko urratsak lagungarriak izan zirela espero dut, eta orain erraz egin dezakezu aktibatu YouTube Dark Mode Chrome, Firefox edo Edge arakatzailean , baina gida honi buruzko zalantzarik baduzu, jar zaitez lasai iruzkinaren atalean.\nWindows 10 wifi pasabide lehenetsia ez dago erabilgarri


Aurre hartu zure kontsumo energetikoari: Nola lagun diezazuke adimen artifizialak energia aurrezten? - Enpresa Digitala\nZalantzarik gabe, industria izan da paradigma energetiko berri honen eragile kaltetuenetako bat. Industria handiak gero eta gehiago estutu dira egoera horren aurrean, baina merkatu libre batean, zer irtenbide dago? Ekoizteari uztea ez da aukera bat, baina energia-sektorearen digitalizazioak irteera berritzaile bat ematen du, askok oraindik ezagutzen ez dutena.\nAdimen Artifiziala (AA) bezalako teknologiak, IoT sareen, big dataren eta analitika aurreratuaren boterearekin konbinatuta, lagungarriak izan daitezke enpresei beren energia-beharrak ezagutzen eta simulatzen lagunduko dieten eredu prediktiboak garatzeko. Eredu prediktiboek ahalmena ematen dute jakiteko industria baten ekoizpenak zenbat energia beharko duen ekoizpen-unitateetan eta denbora-unitateetan xehatuta; horrela, zenbat, noiz eta non kontsumituko duten planifikatu dezakete.\nBizi ditugun une kritiko eta zaurgarri hauetan, informazio hori ezinbestekoa da industrien produktibitatearen jarraitutasuna ziurtatzeko, agian ezin dugulako energiaren prezioa kontrolatu, baina, gutxienez, gure kontsumoak aurreratu ditzakegu plangintza eraginkorragoa egiteko.\nHorrela, AA ezinbesteko aliatua dugu energia-merkatuaren gorabeherei aurre egiteko, eta, aldi berean, industriaren digitalizazioaren aldeko apustua egiten dugu, eta ekoizpen-eredu iraunkorragoetarantz eboluzionatzen dugu, baliabideen erabilera optimizatzen baitugu gutxiagorekin gehiago ekoizteko.\nHorregatik, Araba Enpresa Digitalak, saio honetan, Ibon Salbidegoitia BigDa Solutions-eko I+G zuzendariaren eskutik (energia-datuen objektibotasuna eta energia-kontsumoen iragarpena ardatz dituen energiaren esparruko startupa), AAren erabilerak aurkeztuko ditu, euskal industrien energia-aurrezpenari aplikatuta.\nIndustrien energia-aurrezpenari aplikatutako AA.\nLehenengo pausoak: energiari buruzko datuak digitalizatu eta modelizatzea.\nEnergiaren kontsumoa aurreikusten duten ereduetarako no code joerak.\nKontrolatu zure aldagaiak: zer egin behar duzun zure energia aurreikuspen-eredu propioak sortzeko.\nEuskal industrian AA proiektuak sustatzeko laguntzak eta dirulaguntzak.\nIrakaslea: Ibon Salbidegoitia (Meteo for Energy)


Aplikazioa Varius Plus. Varius Plus berritzailea gel. Nola erabili esango adierazpena\nErabilera-argibideak Varius Plus\nBarizeak bizi-kalitatea nabarmen murriztu da delako mina eta hantura beheko gorputz-adarretan. Duzu, barize bada, ondoren, lanbide-gel aurka barizeak Varius Plus gai lagundu nahi Baduzu, etapa edozein unetan gaixotasuna. Kanporatzea da sintoma mingarriak, garapena eragozten tronbosia, berreskuratuko kaltetutako azala besterik ikastaro bat terapia. Kasu larrienetan gelditzen aurrerapena gaixotasuna. Gogoratu gabe tratamendu egokia gaixotasuna bakarrik lortu okerragoa.\nBaina zer bada, ez diagnostikatu eta osasun-arazoak oinak agertu dira? Lehen seinaleak izan daitezke nekea noiz oinez, bat pisua na sentimendua eta erretzea. Agian, arriskua Duzu. Begiratu zeure burua betetzea elementuak zerrenda ahalik eta arrazoiak:\nJoera genetikoa. Norbaitek senide hurbil dagoeneko aurrean antzeko arazo bat.\nEgoneko bizimodua. Egoneko lana edo lan karga hankak.\nOhitura jantzita, estu, deseroso arropa, handiko heels.\nEza zuntz dieta.\nGehiegizko zama kirola.\nOhitura eserita postura "oinez oinez".\nBada, gutxienez elementu bat sartzen Duzu eta, ondoren, arriskua Duzu eta segurtasunez hasiko erabili gel Varius Plus saihesteko.\nNola erabili Varius Plus?\nGomendatzen ikastaro batetik, hilabete bat, bi larritasunaren arabera gaixotasuna.\nAplikatu gel erabili behar da, bi aldiz, egun bakoitzeko bat pre-cleansed, azala lehor. Gel masaje, astiro-astiro sartu arazoa arlo, ez uretan hainbat orduz. Nahi duzun jauzi kaltetutako eremuetan, garbiketa tresna hurrengo, baina erortzeko pitzadurak sartu eta zauriak. Kasu guztietan, jarraitu argibideak.\nBeharrezkoa izanez gero, ikastaroa errepikatu daiteke hilabete baten ondoren.\nDroga du contraindications\nDroga naturala da eta ez da kaltetu gehienak gaixoen. Hala ere, kontuz ihardun behar denean erabiltzen haurdunaldian eta edoskitze, berezi gisa ikerketa Espainian kategoria honetan, emakumeak ez da nahikoa egiteko behin-betiko ondorioak oreka kalte eta onura. Gel ez da erabili behar presentzia irekitako zauriak. Gainera, contraindicated hainbat azaleko gaixotasunak: dermatitis, hainbat jatorri, ekzema, psoriasia.\nGainera, erabili aurretik egiaztatu beharko gel aukera on banakako alergia erreakzioak. Horretarako, aplikatu gel txiki bat perfektuan azala area eta itxaron ordu batzuk. Ez da, bada, nahigabeko redness, azkurak edo rash, - esan nahi du aplikatu nahi, ez behar Duzu. Bestela–, sentitzen free erabili!


"Nicolas Guerendiain" Irungo Errepublikarrak - Ekitaldiak 2015\nIrunen egindako ekitaldiak - 2015\ninformazio gehiago. Argazkiak eta bideoa.\nUdal-talde politiko aurkeztu zien mozio-proposamena\nJoan den azaroaren 17an, "Nicolas Guerendiain" irundar errepublikar elkarteak, udal-talde politiko guztiei aurkeztu zien mozio-proposamena, osoko bilkuran eztabaidatzeko.\nMota guztietako hiletak, batez ere zibilak, egiteko instalazioak eskatzen dizkiogu Udalari. Izan ere, egun, lokal pribatuak baino ez daude, erlijiosoak gehienak.\nOsoko Bilkuran eztabaidatu ordez, bozeramaileen batzordean jorratu zen gaia. Udalak bertaratzeko gonbidapena luzatu zigun.\nBertan, gure elkarteko kideek eskariaren arrazoiak azaldu, eta eskualdean ikusten genituen beharrak azaldu zituzten.\nOndorengo pertsona hauek izan ziren batzordean: Alkate jauna, eta baita PSE, EAJ, BILDU, SÍ SE PUEDE IRUN, eta PP taldeen bozeramaileak ere. Denek deritzote ondo egindako proposamenari.\nOrain zera aztertu behar du udalak: zein lokal laga dezakeen, eta horren erabilera esklusiboa izango den.\nLokala partekatu beharko balitz, hileta zibilek izango lukete lehentasuna.\nUrriak 18, 12:00etan\nFrancoren askeneko fusilamenduen 40. urteurrena\n"Septiembre del 75" filmaren proiekzioa\nLekua: Ateneo Kabigorri\nPelikularen informazio osoa honetan aurki dezakezu\nOmenaldi ekitaldi. Mikel Paredes Manotek eta Manuel Blanco Chivitek hartuko dute parte.\nLekua: Ospital Zaharraren Hitzaldi Aretoa\nUrriak 2. Tolosa\nIrailak 11, 12 eta 13\nWeb de la Red Comèteko web-a\nMonarkiaren aurkako alkarretaratzea\nLekua: Irungo San Juan plazan\nOrdua: 19:00tik 19:30etara\nDuela urtebete, egungo monarka –bere aitarekin egin zen bezala- inposatu zitzaien estatuko herritarrei. Urte honetan ezer ez da aldatu.\nMonarkiaren esentzia lehengo berbera da. Francok oinordetzan hartu zuen berbera. Monarkia ustela eta “aberriaren unitatea” eta 76 urtez gobernuan izan diren horien hegemonia bermatzen dituen sistema kapitalistarekin lotuta.\n78an aldaketa bat proposatu ziguten ezer ez aldatzeko eta orain bigarren trantsizioan gaude, orain beste aurpegiez baliatuz gauz bera egiten jarraitu nahi dute.\nHorregatik herri osoaren unitateari dei egiten diogu monarkiaren aurka -Felipe edo Juan Carlos izena badu ere- eta monarkia hori mantentzen duen sistemaren aurka. Herrien eta langileen eskubideen alde.\n2015ko ekainak 4\nHitzaldia: “Trantsiziotik argentinar kereilara Frankismoaren garaiko krimenak direla eta”\nDiktadura frankistatik monarkia parlamentariora bitarteko “trantsizio eredugarriari” buruz hitz egingo dute Alfredo Grimaldosek eta Manuel Blanco Chivitek. Konbultsioak jotako aldi hartan berrehun bat hildako izan ziren eta faxismoaren aurkako borrokaren aldarrikapen ugariri uko egitea ekarri zuen oposizioko zati handi baten aldetik, uko egite horien artean errepublika jomuga zela.\nOHARRA: hitzaldia ekainaren 3an (asteazkena) izango da 19:30etan, Tolosako Kultura Etxean\nMaiatzaren 16an, 16:00etatik aurrera\nBidasoako 5. Xake Txapelketa Errepublikarra Informazioa eta Programa\nAdierazpen artistikoa (BERRIA!!)\nLiteratur erakusketa hainbat argitaletxeen eskutik: Txalaparta, Hiru, FIM, Atrapasueños, El Garaje...\n16:30etan Harley Davidson motorren elkarketa.\n20:00etatik aurrera, Musika Taldeen Jaialdia. Informazio gehago.\nKontzertuak hasi aurretik, VII. Gazte Literatur Lehiaketa Errepublikarraren sariak emango ditugu.\nBehera kargatu kartela (PDF)\nInformazio osoa. Bideoak eta argazkiak\n2014eko abenduak - 2015ko apirilak\nVII Literatur Lehiaketa Errepublikarra Gazteentzako\nElkartearen ekitaldien artean hurrengo udaberrirako VII Literatur Lehiaketa Errepublikarra Gazteentzako iragartzen du. Lehiaketa honen xedea balio errepublikarrak ezagutaraztea eta sustatzea da, batez ere gazteen artean.\nApirilaren 12an, 12:30etatik\nII Errepublikaren 84 urteurrenaren ospakisuna\nJarraian, Herri-Bazkaria Txalaka jatetxean. Prezioa: 25 €. Menua\nDiario Vasco (2015/04/14)\nBandera jaistea. Okasio honetarako, "Irun Republicano" izenburuko himnoa konposatu du Josetxo Silguerok.\nMartxoaren 17tik 29 arte\nErakusketa: "Misio Pedagogikoak - Irudiak (1931-1936)"\nProiekzioa: "Las Misiones Pedagógicas"\nDokumental honek misiolari batzuen hitzen bidez eta garai hartan umeak ziren oroitzapenen bidez berreskuratzen du patronatu errepublikano horren lan altruista.\nHitzaldia: “Emakumeen eskubideak”\nGarbiñe Biurrunek emakumeek historian zehar izandako eskubideei buruz hitz egingo du.\nProko Gomezek utzitako argazkiak.


Andrea Bargnanik hegal-pibotea ez du Baskonia taldean jarraituko. Deia, Noticias de Bizkaia\nakordioa lortu dute\nAndrea Bargnanik hegal-pibotea ez du Baskonia taldean jarraituko\nEUROPA PRESS - 2017(e)ko apirilaren 26a, asteazkena - 11:30etan eguneratua\nSaski Baskonia talde gasteiztarrak akordioa lortu du Andrea Bargnani hegal-pibot italiarrarekin, bi aldeek joan den udatik 2018ko ekaina arte zuten kontratua eteteko. Baskoniak "zorte ona" opa dio jokalari italiarrari "maila profesionalean eta pertsonalean".\nGASTEIZ. Euroligako titulurako kanporaketatik kanpo geratu ondoren iragarri du albistea talde gasteiztarrak, Buesa Arenan Moskuko CSKAren aurkako hirugarren partida 88-90 galdu ondoren.\nNBAko 2016ko draftean lehen postuan aukeratua izan zen Andrea Bargnani iazko ekainean heldu zen Gasteizera, Ioannis Bourousis greziarra ordezkatzeko, 2015-2016 denboraldiko MVP Panatihinaikos taldera joan baitzen.\nItaliarrak gorabehera askoko denboraldia egin du. Lesio asko izan ditu eta 29 partida bakarrik jokatu ditu: ACBn 14 (batez beste 11.5 puntu, 2.5 errebote eta 7.7ko balorazioa 21 minututan) eta Euroligan 15 (8.8 puntu, 1.8 errebote eta 6.2ko balorazioa 16 minututan).


Arrasaten ere, Iraultza Bolivartarrarekin! | Askapena\nArrasaten ere, Iraultza Bolivartarrarekin!\nOT, 10/05/2012 - 15:38 — admin\nVenezuelako iraultzari babesa eta elkartasuna helarazteko deia egin du Arrasateko Askapenak, horrela, gure elkartasuna eta babesa eskaini nahi diogu Venezuelako Iraultza Bolibartarrari.\nHain zuzen, intoxikazio mediatiko eta inperioen trikimailuetatik haratago, hainbat izan direlako bertan, sozialki nahiz politikoki emandako aurrera pausuak. Estatu Kolpe eta desestabilizazio kanpainetatik haratago, jakitun garelako prozesu iraultzaile horrek herri babes izugarria duela, urteak joan ahala finkatzen ari dena bestalde.\nHonela beraz, urriaren 7an izango diren hauteskundeak beste pausu garrantzitsu bat dira prozesua sendotze bidean. Arrasatetik beraz, elkartasun keinu xume honen bidez, iraultza bolibartarra gauzatzeko borrokan ari direnei osasuna, askatasuna eta maitasuna!!\nBestalde gogorarazi nahi dugu azaroaren 10ean Altsasun burutuko den internazionalista egunera joateko autobusak izango direla Aretxabaleta (09:00), Arrasate (09:15), Oñati (09:30) eta Bergaratik (09:45). Itzulera goizeko 05:00etan izango da.


Bilbok Dentixen itxieragatik kaltetutako pertsonentzako gida argitaratu du - Deia\nNola jarduteko aholkuak\nBilbok Dentixen itxieragatik kaltetutako pertsonentzako gida argitaratu du\nKontsumoari Buruzko Bulegoaren ataria. Bilboko Udala\nKontsumoari Buruzko Bulegoaren ataria.\nBILBO. Dentix hortz-kliniken hartzekodunen lehiaketak kaltetutakoentzako erabiltzaileek Bilboko Udalaren Osasun eta Kontsumo Sailak Kontsumitzaile eta Erabiltzailearen Informaziorako Bulegoarekin (KIUB) batera argitaratu duten jardun-gidaz baliatu ahal izango dira.\nEnpresa horren jarduera eten egin daiteke, birfinantzaziorako edo epe laburreko inbertsiorako akordio bat lortzeko ezintasuna dela eta. Une honetan Bilboko bezeroen 35 erreklamazio izapidetzen ari da KIUB, eta horien zenbatekoa 104.000 eurokoa da guztira.\nDentix hortz-kliniken sare bat da, Bizkaiko lurralde historiko osoan hamar inguru sukurtsal dituena, eta azkenaldian zenbait establezimendu itxi dituena finantzazio-arazoak direla eta. Horren ondorioz, zerbitzuaren kuotak ordainduta zituzten bezero askok ez dituzte adostutako tratamenduak jaso, eta ez zaie ordaindutako dirua itzuli.\nBerriki, Dentixek ofizialki jakinarazi du hartzekodunen lehiaketa eskatzen duela bere borondatez, ez baitu ziurtasunik zorra birfinantzatzeko akordio bat lortzeko eta bere kliniketan epe laburreko inbertsioa egiteko aukerez, eta "negozioa etengabe gain behera" ari baita.\nHala, Bilboko Udalaren Kontsumitzaile eta Erabiltzailearen Informaziorako Bulegoak egokitzat jo du zenbait gomendio zabaltzea, gertakari horrengatik kalteren bat jasan dutenek kontsumitzaile gisa dituzten eskubideak ezagut ditzaten, eta egoera honetan horiek nola baliatu jakin dezaten.\nKIUBEK EGINDAKO JARDUN-GIDA\nDentix (Dentoestetic Centro de Salud y Estética Dental SLU) enpresaren pazienteek honako bideak har ditzakete, haren egoera dela eta:\nKaltetutako kontsumitzaile modura, komenigarria da enpresako arduradunekin harremanetan jartzea, burofax, ziurtatutako gutun edo telegrama bidez, gaia "kontratua ez betetzea" dela adieraziz, kaltea eragiten duen arazoa konpontzeko. Establezimendua itxi badute eta egoitza nagusi bat badago, egoitza nagusira jo.\nZerbitzuaren kontratazioarekin zerikusia duen dokumentazio guztia bildu eta gorde: publizitatea, diagnostikoa, aurrekontua, kontratua edo faktura, historia klinikoa (aurrekontua eta egindako esku-hartzeen zerrenda) eta kontratuaren ebazpenaren eskaria, halakorik balego.\nErreklamazioa aurkezteko arrazoia egindako tratamenduarekiko desadostasuna bada, hau da, jardunbide deontologiko txarra edo praxi txarra, Osasun Sailera edota Bizkaiko Haginlarien Elkargora jo beharko da. Edonola ere, hainbat egoera sor daitezke klinika bat itxi eta bertan burutu gabeko tratamendu bat kontratatuta izanez gero.\nTratamenduaren zenbateko osoa edo haren zati bat ordainduta izanez gero eta enpresarekin harremanetan jartzea guztiz ezinezkoa bada, zentzuzko epearen barruan erantzunik jasotzen ez bada edo erantzuna ez bada kontsumitzailearentzat egokia, epaitegietara jotzea da geratzen den bide bakarra, bai banako modura, bai Kontsumitzaileen Elkarte baten bidez, dagokion aholkularitza jasotzeko xedez.\nEntitate batekin finantzaketari lotutako kontratu bat sinatu baduzu, jo ezazu Entitate horretara finantzazio-kontratua baliogabetzeko, bete ez dutela eta (ez dizute zerbitzu osoa eman). Kontratu horiek unitate komertzialak dira eta, ondorioz, zerbitzu-kontratua ez betetzeak berez dakar mailegu-kontratua baliogabetzea. Jakinarazi iezaiozu finantza-enpresari, zalantzarako tarterik utzi gabe, zerbitzua eteteak kontratuarekiko zenituen betebeharrak bertan behera geratzea dakarrela.\nZure eskaria aintzat hartzen ez badute, lehenik eta behin erreklamazio bat aurkeztu kreditu-entitatean bertan; erantzunik jaso ezean, erreklamazio bat aurkez dezakezu Bilboko Udalaren Kontsumitzaile eta Erabiltzailearen Informaziorako Bulego (KIUB) honetan, arazoa bitartekaritza baten bidez konpontzeko, edo, eskariaren datatik hilabete igaro bada, Espainiako Bankuan aurkez dezakezu erreklamazio bat.\nBitartekaritzak fruiturik ematen ez badu, auzibidea zabaltzen da. Horrek ez du eragotziko, hala ere, finantza-enpresa ikuskatu eta zigortu ahal izatea kontsumitzaile eta erabiltzaileak babesteko legea urratzeagatik, kontsumorako kredituen legeari dagokionez. Kreditu-txartelaz ordaindu baduzu, eskatu kreditu-entitateari zordunketa baliogabetzeko, eta zenbatekoa zure kontuan sartzeko.\nHala eta guzti ere, lotutako finantzazio-kontratu bat sinatuz gero entitate batekin, edo kreditu-txartelaz ordainduz gero, dagokion erreklamazioa aurkez daiteke Bilboko Udalaren Kontsumitzaile eta Erabiltzailearen Informaziorako Bulegoan.


Erakunde publikoetako langile askok ez dakite … http://www.irekia.euskadi.net/es/questions/440 pregunta\n· Dirigida a: Educación, Política Lingüística y Cultura Erakunde publikoetako langile askok ez dakite euskaraz (osakidetza, EHU/UPV...), zergatik ez dira langile euskaldunak soilik kontratatzen?\nIon Ander Maiz Hace 9 meses\nContestada tras 1 día\nHerri elebidun batean bizi gara eta alor publikoan euskararen erabilera araututa dago. Administrazioetako langileen hizkuntzarekiko obligazioa apirilaren 5eko 86/1997 Dekretuan jasotzen da, Euskal Autonomia Erkidegoko Administrazio Publikoetako euskararen erabilera prozesua horrek arautzen baitu.\nBeraz, lanpostu bat sortu denetan edo zortzen denean lanpostu horretatik eman behar den zerbitzua aztertu eta ikusten da hiritarrekiko zer nolako harremana izan behar duen hori okupatuko duen langileak, eta horren arabera ezartzen zaio edo ez hizkuntza eskakizun bat.\nAzken hogeita hamar urteetan administrazioa, hezkuntza sistemarekin batera, berreuskalduntzearen zutabe nagusietako bat izan da. Ukaezina da euskararen presentzia askoz handiago dela administrazioan beste esparru batzuetan baino: politikan, hedabideetan, kirolean, ikuskizunetan eta abarretan. Langile publikoei euskaraz jakitea eskatu dakieke, baina, betiere legediak dioenarekin bat. Euskadin eskuzabalak izaten ari gara daukagun errealitate soziolinguistikoa interpretatzerakoan. Euskaldunak Euskadiko bizilagunen %37 dira, baina euskara Euskadiko Administrazio Orokorreko langileen %44ri eskatu zaie. Euskal gizartean euskara benetan erabiltzen dutenak %20 dira. Beraz, administrazioaren eta kalearen arteko aldea oso nabarmena da, administrazioaren alde. Zuk aipatzen dituzun bi arloak (Osakidetza eta unibertsitatea) dira, gainera, azken urteetan aurrerapen ikusgarrienak izan dituztenetakoak.\nEuskararen normalizazioren abiapuntua 1982ko Legea da. Lege hori alderdi politiko eta eragile sozialen adostasunean oinarritzen da. Lege horri esker, euskaldunak, hogeita hamar urtean, %22tik %37ra pasa dira, lehen esan den bezala. Antzeko adibiderik ez dago Europan, ez eta mundu osoan ere (Israelen izan ezik). Adostasun horren bidez, liskar gehienak saihestu ahal izan dira. Euskadin ez dago konflikto linguistikorik eta euskarari horrelakorik ez egotea komeni zaio. Balego, euskara aterako bailitzateke galtzaile.\nErakundeetako langile askok ez dakite euskaraz. Zergatik ez dira langile euskaldunak soilik kontratatzen? Erantzunak: http://t.co/TW1sbKqt” @robergutierrez hace 9 meses\nRT @X10tweet: @robergutierrez nire nolabaiteko erantzuna http://t.co/9F9jfOs2” @robergutierrez hace 9 meses\n@robergutierrez nire nolabaiteko erantzuna http://t.co/9F9jfOs2” @X10tweet hace 9 meses\nKaixo, Utzidazu esandako gauza pare bati buelta ematen:\n"Ukaezina da euskararen presentzia askoz handiago dela administrazioan beste esparru batzuetan baino". Baita erantzukizuna ere, ez dago administrazio publikoa eta demagun kirol talde pribatu bat maila berean jartzerik. Euskalduntze prozesuan administrazio eta hezkuntza sitemak eredugarri eta motore izan beharra dute zerbait aldatuko bada. Horiekiko gure exigentzia maila haundiagoa eta beraien erantzuna zorrotzagoa izan behar dute.\n"Langile publikoei euskaraz jakitea eskatu dakieke, baina, betiere legediak dioenarekin bat." Euskararen normalizazioaren 1982ko legeak bere 6garren atalean herritarrok EAEko erakunde publikoekin euskara edo gaztelania erabiltzeko eskubidea aitortzen zaigu. Kontratazio, trebakuntza edo lanpostu aldaketek beste irizpide batzuekin batera gutxienez hori bermatzea izan beharko lukete helburu. Baina 30 urte beranduago, oraindik ez dago bermatua. "Euskaldunak Euskadiko bizilagunen %37 dira, baina euskara Euskadiko Administrazio Orokorreko langileen %44ri eskatu zaie. Euskal gizartean euskara benetan erabiltzen dutenak %20 dira. Beraz, administrazioaren eta kalearen arteko aldea oso nabarmena da, administrazioaren alde." Osakidetzan, Herrizango Sailan, ... herritarrekin harreman zuzena duten lanpostutako langileen %100 elebiduna izatea ez da bermatzen. Motz gelditzen da, herritarron %37aren edo %20aren (zuk aukeratu) kontra eta agian modu hain zuzenean ez bada ere baita beste %aren kalterako.\n"Euskadin ez dago konflikto linguistikorik eta euskarari horrelakorik ez egotea komeni zaio. Balego, euskara aterako bailitzateke galtzaile." Duela 30 urteko lege bat bere osotasunean bete ez bada, eta duela hamabosteko dekretu batek trebakuntza, kontratazio eta lanpostu aldaketek erakunde publikoekin ditugun harremanetan hizkuntza eskubideak ez baditu garantizatzen..., konflikto edo ez, euskara eta herritar guztiok, euskaldun edo ez, gara galtzaile. Moteltasun hori denon kalterako da.” X10 hace 9 meses\nErakundeetako langile askok ez dakite euskaraz. zergatik ez dira langile euskaldunak soilik kontratatzen? Erantzuna... http://t.co/TW1sbKqt” @robergutierrez hace 9 meses\nDepartamento de Cultura Otras preguntas similares\nHace 1 día · 1\nHace 2 días · 1\ncuando es la fecha limite en este curso escolar para pedir el año sabatico Hace 5 días · 0\nTodas las preguntas para el área de Educación, Política Lingüística y Cultura


Cities & Design - Design for the cities Workshop | BiDC-blog\nCities & Design – Design for the cities Workshop Pentsamendua eta ekintza, zerbitzu eta politika publikoen diseinutik abiatuta\nPublished 2017/10/17 2017/11/10 by nvl\nSorkuntza prozesuetan eta zerbitzu eta politika publikoen hobekuntzan, diseinuak egiten duen ekarpena zein den ezagutuko dugu. Zerbitzuen diseinua diziplina eta praktika gisa aplikatu den kasuetako batzuk aztertuko ditugu. Parte-hartzaileek partekatzen dituzuen eguneroko esperientziekin alderatuko ditugu aipatutako kasuak.\nZer, bat egingo duzu esperientzia honekin?\nTokia eta Ordua: 15:30tik 17:00ra – Azkuna Zentroan\nZerbitzu eta politika publikoen zein herritarren arreta zuzenaren alorrean aritzen diren teknikari, politikari eta administrariak.\nZerbitzu publikoen alorrean aritzen diren profesionalak. Zerbitzu publikoen diseinuan interesa duten diseinatzaileak.\nLau erakunde aktibo eta esperientzia handikoak, hiriak eta/edo zerbitzu eta politika publikoak eraldatzeko diseinuaren alorrean.\nMota askotako bezeroei laguntza eskaintzen diegu, etorkizuneko egoera eskuragarri eta desiragarriak imajinatzeko; aldaketa-aldietan aukera berriak sortzeko; eta haiekin batera jarduten dugu, horiek gauzatzeko orduan, horiek modu eraginkorren praktikan jartzeko unean. Gure lanaren oinarria arreta berbera jartzea da, bai ZER kontzeptuari (xede diren erronkak) bai NOLA kontzeptuari (horiei ekiteko modua) dagokienez.\nhttps://www.colaborabora.org/ / @ColaBoraBora / info@colaborabora.org\nDESIS Lab ELISAVA (Design for Social Innovation and Sustainability) 2016an sortutako ikerketa aktiboko laborategi bat da, ELISAVA Research proiekatuaren barruan. Desis Network sarearen barruan dago; mundu osoko unibertsitateetako 30 diseinu-laborategik osatzen dute, eta irakaskuntza eta ikerketa jarduerak gizarte-berrikuntzara eta iraunkortasunera bideratzen ditu.\nAldaketarako eragileek osatzen dugu DESIS Lab ELISAVA. Diseinuaren eta gizarte-aldaketaren arteko harremana aztertzen dugu, eta gure xedea ikuspegia irekitzea da, bai hezkuntzan, bai diseinuan oinarritutako gizarte-berrikuntzan, bai ikerketan.\nhttp://desislab.elisava.net/ / @desisnetwork\nMarakan erantzunak diseinatzen ditugu, instituzio publikoek eta enpresek aurre egin beharreko egoera berrien aurrean. Diseinua aplikatzen dugu, errealitate berriak berrikuntzako aukera bihurtzeko, balioa gaineratu diezaieten hala erakundeei nola bezero eta erabiltzaileei.\nBerrikuntza-prozesua erabiltzen dugu, bezero eta erabiltzaileen ezagutza sakona, diseinu-kidetza, negoziorako ikuspegi estrategikoa eta etorkizuneko ikusmoldea uztartuz.\nwww.maraka.co / @MarakaStudio / info@maraka.com\nLurralde, erakunde eta pertsonekin batera egiten dugu lan, ohiko eredu eta eskemak eraldatzea xede duten proiektuetan. Gure proiektuetan, diseinu-prozesuak irekitzen saiatzen gara, rol eta dikotomia tradizionalak (diseinatzailea – erabiltzailea – programatzailea – publikoa, administrazioa – herritarra, hezitzailea – ikaslea) hackeatuz, bottom up logikatik (edo behetik gorako logika) abiatuta.\nEraldaketarako diseinuan sinesten dugu, baita diseinuaren bitartez eraldatzeko prozesuan ere.\nPrevious Post Cities & Design 2017 – Hitzaldiak\nNext Post Espazio minimoak, bizitzeko toki berriak – Hitzaldiak


2021-05-14 - Bidasoko Hitza : Bidasoko Hitza\nAzokaren aldeko iniziatibak "positiboak" izan direla dio udalak\nAzokaren marka eta webgune berriaren zein martxan jarritako otarre eskaintzaren gainean balantze "oso ona" egin du udalak.\nPandemiak gogor astindu dituen artistei laguntzeko bigarren edizioa indartzea erabaki du udalak. Ekainaren 25era bitarte aurkez daitezke eskabideak.\nLuis Mariano gizarte gunearen barrualdea berritzeko proposamena egin du EAJk\nProposamenaren helburua «instalazioen funtzionaltasuna eta erosotasuna egokitzea eta berrantolatzea» da, finean, «barrualdea espazio funtzionalago eta abegikorragoa bihurtzea».\nKontziliazioan laguntzeko diru partida bat sortzeko eskatu du EH Bilduk\nAurten udalekuen plaza kopurua «nabarmen murriztu» dela diote. Udal gobernuari eskatu diote haur guztiei aukera berbera ematea, «familia eta lanaren bateratzea ahalbidetzeko eta Irungo haur guztien ongizatea bermatzeko».\nUnicef-en Ikastetxe Lagunen Sarearekin bat egin du Egiluzek\nEAEko Unicefeko batzordeko kideek ikastetxea bisitatu dute gaur goizean; Hondarribian sarearen parte den lehenengo ikastetxea izatea txalotu dute GKEko kideek.\nBeste pauso bat ematera joango da Bidasoa\nAsobal Ligako azken txanpan izango dituzten aurkarien indartsuen kontra "estra bat" ematea dagokiela esan du Jacobo Cuetarak.\nBeste pauso bat aurrera eman du Bidasoak\n2010ean zendutakoen gorpuzkiak aterako dituzte Blaiatik\nZehazki, 2010. urteko maiatzaren 31tik 2010eko urriaren 21era bitarte hildakoen gorpuzkiak dira aterako dituztenak.\nLGTBIfobiaren aurkako testua adostu dute udal talde guztiek\nDatorren asteleheneko (hilak 17) LGTBIfobiaren Aurkako Nazioarteko Egunaren harira adostu dute testua.\nBidasoa, osorik, COVID-19aren goreneko larrialdi zenbakietatik kanpora\nAstelehenetik ostegunera 51 positibo gehiago atzeman dituzte osasun zerbitzuek Irunen, eta beste 15 Hondarribian.\nErrepidea egokitzeko lanak egingo dituzte astelehenetik Puntalean\nLapurdi, Zuberoa eta Gaskoinen kaleetan egingo dituzte lanak datorren astean; trafiko mozketak eragingo ditu esku hartzeak.\nMikel Azpirozen kontzertua eta beste hainbat ekitaldi asteburuan\nIgandean, Mikel Azpirozen kontzertua izango da Amaia KZn, eta, larunbatean, Gaztelekuan gaztetxoentzako hainbat ekitaldi izango dira.


Irisgarritasun Plana onartzeko herri galdeketa hasiko dute gaur Ma�arian - GARA\n2012 enero 08\nIrisgarritasun Plana onartzeko herri galdeketa hasiko dute gaur Ma�arian\nMañariko bizilagunek herriko Irisgarritasun Planari buruzko galdeketan parte hartzeko aukera dute gaur eta bihar. Hilaren 31rako onartu beharrekoa den planak herrira ekarriko dituen abantailak azaltzen ibili dira orain arte, eta gaurkoan herritarrek hartuko dute hitza.\nAna ABARIZKETA | MAÑARIA\nMañariarrek hitzordu berezia dute gaurko eta biharko. Durangaldeko herrixka honetan Irisgarritasun Plana onartu eta aurkeztu behar dute hilaren 31rako, eta Udalak, herri galdeketaren bidez, bizilagunen iritzia jaso nahi du, ondoren, zirriborroan ezartzeko.\nIrisgarritasun Planaren helburua herriko hainbat gune seguruagoak eta irisgarriagoak egitea da. Diru laguntza publikoak izaten dira horretarako, eta hilaren bukaerako plana aurkeztea behar-beharrezko baldintza da diru laguntza jaso ahal izateko.\nEndika Jaio da 500 biztanle pasatxo dituen herri honetako alkatea. Pasa den urteko hauteskundeetan Bildu koalizioak hartu zuen lekukoa herrian. Jaiok beharrezkotzat jotzen du herritarren parte hartzea, finean erabakiek zuzenean eragingo dutelako eurengan. Egitasmoan Mañariko lau eremu sartzen dira, eta aurreikusitako helburuen artean daude, besteak beste, gune jakin batzuk oinezkoentzat irisgarriak izatea, zakarrontziak bizilagun ororentzat eskura jartzea edota liburutegiko eta hilerriko arrapalak hobetzea.\nGaurko eta biharko galdeketari dagokionez, bi kontsulta egingo dizkiete herritarrei, eta bakoitzean bi aukera izango dituzte. Bata, kontainerren kokalekuaren gainekoa; bestea, hilerriko arrapalari buruzkoa.\nAurretik, etxez etxe\nGaurko egunera iritsi aurretik, herritarrak informatzeko kanpaina egin du Udalak. Etxez etxe ibili dira azalpenak ematen eta batzarrak egin dituzte, orokorrak nahiz talde txikikoak. Herriko atarietan bildu eta inguruko baserrietara gerturatu ziren proiektuaren nondik norakoak azaltzeko. Alkatea gustura dago bilerek izandako harrerarekin. Guztira 90 bat lagun batu direla dio. «Nahi ez genuena zen Udalean plan bat inplementatu eta gero jendeak ez jakitea zer den».\nOposizioari dagokionez, EAJ da Udalean ordezkaritza duen alderdi bakarra. Alkateari galdetuta ea horiek ere parte hartu al duten Irisgarritasun Plana eratzen, ezezkoa erantzun du, kontrako jarrerarik ere hartu ez duten arren.\nMañarian herritarren parte hartzea bultzatzen jarraitzeko asmoa dute. Laster batean ez bada ere, herriko plan orokorra onartzea tokatu zaie legealdi honetan, eta hor ere herritarrak aintzat hartzeko asmoa dutela azaldu du Jakak. «Hori izango da gure erronketako bat».\nGaur 11.00etatik 14.00etara bozkatu ahal dute mañariarrek, udaletxeko batzar aretoan, eta bihar 08.00etatik 10.00etara, udal bulegoan. Ondotik ikusiko da herritarren erantzuna eta parte-hartzea zein izan den.\nBozketan parte hartzen duten herritarrek, bi kontsultei erantzuteko aukera izango dute. Batetik, kontainerren kokapena aukeratzeko; eta bestetik, hilerri eta liburutegiko irisgarritasuna hobetzeko.


Bufoi baten heriotza | Kultura | Berria\nNoiz sortua: 2016-10-14 00:30:00\nBufoi baten heriotza\n90 urterekin zendu da Dario Fo antzerkigile, aktore eta artista. Sorkuntza eta gizarte konpromisoa uztartzeko hautua egin du beti, eta 1997an Literaturako Nobel saria jaso zuen bere komedia satirikoengatik.\nBufoi bat hil da. Barrea iraultzailea izan zitekeela hezurretaraino sinetsita egin zuen lan bere bizitza guztian Dario Fo antzerkigile, aktore, eta artistak (Sangiano, Italia, 1926-Milan, Italia, 2016), eta, beraz, lotsarik gabe aldarrikatzen zuen bufoi titulua propiotzat. Are, baita harrotasunez ere. 1997an jaso zuen Literaturako Nobel saria, eta mantendu egin zuen gerora ere bere jarrera militantea: ezarritako ordenaren xaxatzaile nekaezin, boteretsuen zirikatzaile, satiragile zorrotz, gizarteko kiderik umilenen alde lerratu zen sortzailea bere lehen lanetatik, eta literatura ulertzeko modu baten ikur nagusietariko bat ere hil da horregatik bufoiarekin batera orain. 90 urterekin zendu zen atzo Milanen, atzean 100 antzezlan baino gehiago, liburu sorta bat, hamaika artelan, eta sorkuntza eta konpromisoa uztartzeko eredu bat utzita.\n«Boteretsuek ez dute barrea maite». Agian, esaldi ponposo bat baino ez litzateke izango hori, Fok esandakoa izango ez balitz. Izan ere, maiz ezagutu zuen zentsura antzerkigileak, eta garesti ordaindu behar izan zuen behin baino gehiagotan mugimendu ezkertiarren alde hartutako konpromisoa. Iraindu egin zuten, kolpatu, eta bere emazte eta lankide zuen Franca Rame bahitu eta bortxatzera ere heldu zen eskuin muturreko talde bat 1973an. Baina historiako komediante iraultzaile zerrenda luze baten parte ikusten zuen bere burua Fok, eta 1221ean Federico II.a enperadoreak ezarritako lege baten izena jarri zion horregatik 1997an Nobel saria jasotzean emandako hitzaldiari. Contra jogulatores oboquentes. Lege haren arabera, edozein herritarrek eskubidea zuen bufoiak iraindu, jo eta, gustu bazuen, baita hiltzeko ere. Eta haien guztien sendiko sentitzen zen Fo.\nNobel saria eman ziotenean ere, bat etorri ziren balorazioan Foren aurkako ahotsik kritikoenak eta Fo bera: bufoi bat saritu zuten. Baina, hain justu ere, harrotasunez aldarrikatu zuen beti titulu hori antzerkigileak. Sari hura bere emazte eta lankide zen Franca Ramerena ere bazela aldarrikatu zuen, gainera, hitzaldian, eta beren lanak bien arteko elkarlanaren ondorio zirela azaldu zuen. «Sari hau biona da». Foren heriotzak izan duen oihartzun mediatiko erdia ere ez zuen izan, halere, haren heriotzak orain hiru urte.\nAzken unera arte jarraitu zuen sortzen, eta oraindik argitaratu gabeko liburu bat utzi zuen hil aurrean. Antzerkiaren historiaren ikerlari sutsua ere bazen, eta Erdi Aroko kontalarien lanen berrinterpretazioz osatutako Mistero Buffo ikuskizuna da haren lanik behinenetariko bat. Bufoia, agertoki hutsean, hizketan eta keinuka. Listo. 1969an jokatu zuen lehenengoz, eta ehunka aldiz jarri zuen publikoa barrez gizarteari kritika zorrotzak egiteko baliatzen zuen onomatopeia, keinu eta dialekto nahasketarekin. Ez da haren ibilbideko lorpen bakarra, ordea. Berak idatzitakoak dira Anarkista baten ustekabeko heriotza, Pum Pum Chi é? La polizia! eta Non si paga, non si paga! antzezlan ezagunak ere. Salatzaile beti, eta baita barregarri ere.\nEuskal Herriarekiko kezka\nEuskal Herria ere bazuen gogoan Fok. Nobel saria jaso eta denbora gutxira, esaterako, ETA talde armatuarekin negoziatzen hasteko eskaria egin zion Espainiako Gobernuari, beste hainbat pentsalari eta sortzailek sinatutako eskutitz batean. Eta behin baino gehiagotan izan zen Euskal Herriko oholtzetan. Iruñeko Gaiarre antzokian izan zen, esaterako, 2010ean Mistero Buffo ikuskizunaren zati bat eskaintzen.\nBufoiak duen egia esateko mandatuaz aritu zitzaion ordukoan ere antzerkigilea BERRIA egunkariari, baita egia horiek zigorrak ekar ditzaketen arren. «Grezia klasikoko historialarien lanak eta idazle satirikoenak alderatu zituen [ikerlari batek]. Hau da, prestigiozko jendetzat jotzen zirenenak, historialarienak; eta kartzelatu eta erailak zirenenak, satirikoenak. Argi ikusi zuen satiran zegoela historiaren egia. Historialariak gezurti hutsak ziren, baina boteretsuaren alde jokatzen zuten. Satirikoek kontra egiten zioten botereari, eta kartzelan amaitzen zuten askok. Beste asko hil egiten zituzten. Gezurtiak ziren, noski, soldata eta bizi-kalitate ona zutenak». Eta argia izan zen Foren hautua.\nEuskaraz osorik irakurri daitezke teatro-testuak.com orrialdean Anarkista baten ezusteko heriotza eta Pistolaren begi zuri-beltzak antzezlanak, Julia Marin eta Jon Aurreren itzulpenean, hurrenez hurren, eta Izuaren aurpegia: bi ekitaldiko komedia ere itzuli zuen Xabier Mendigurenek 1984an, Antzerti-rako. Horrez gainera, Petite Theatre de Pain taldeak antzerkigilearen hiru obra biltzen zituen Juglarea, puta eta eroa antzezlana eskaini zuen euskaraz, euskarazko dialekto banarekin jolastuz, Fok Italierazko dialektoekin egin ohi zuenez.\nAzken urteetan, Beppe Grillo komediagileak gidatutako Bost Izar Mugimenduarekin bat egin zuen Fok, eta azken unera arte jarraitu zuen Italiako gizartea gidatzen duten botereak kritikatzen.\nArgia zen Foren premisa: «Bere garaiaz hitz egiten ez duen antzerki, literatur edo adierazpen artistikoak ez du garrantzirik».\nDario Fori esker, neurri handian


7696: Alzukaitz eremuan kokatutako “La Palmera” erreminta-fabrikaren kanpoaldea Pelegrin de Uranzu kaletik ikusita, bigarren planoan Buenavistako muinoan izen bereko etxea eta Portu etxea ikus daitezkeelarik.\n1921eko azaroaren 6an El Bidasoa aldizkarian argitaratutako albisteek orain dela 100 urte Irunen albiste ziren gertaerak erakusten dituzte. Lehen idatziak Ogasun ministroaren eta euskal diputazioen ordezkarien artean orain dela egun batzuk sortutako eztabaida kontatzen du. Ostean, Sicilian dagoen Gabarain soldaduak El Bidasoa aldizkarirako idatzitako gutun polemikoa aipatzen da, idazleak euskaldunak malagarren gainetik goratzen baititu. Jarraian, Ongintza batzordearen azken biltzarrean hartutako erabakiak zerrendatzen dira, elkarteak jasotako diru ekarpenak zertarako erabiliko diren zehazteaz gainera.\n38923: Jose Larracheren “Droguería Larrache – Sucesor de Arístegui” denda Eliza kaleko 9.ean.\nBigarren orrialdea, aldiz, kirol kronikarekin hasten da. Bertan, Real Union taldeak Santanderren lortutako bi garaipenak kontatzen dira, arratsalde horretan jokatzekoa den partiduaren xehetasunak ematen dira eta “Futbolerías” txapelketa hastear dela jakinarazten da. Ostean, “Ya llovió” titulua duen olerkia sinatzen du T. kolaboratzaileak. E. R.k , aldiz, Cambó ministroaren eta Euskal Diputazioen arteko tirabira kontatzen du. Titok Rafael Larumbe doktoreak hiritik alde egin duela jakinarazten die El Bidasoako irakurleei. Ohikoa denez, “De todo un poco” atalean hainbat berri labur biltzen dira, horien artean, Irunen hegazkin eremu bat eraikiko dela dioen zurrumurrua, futbol kontuak eta udal hauteskundeak aipatzen dira.\n53131: Militarren desfilea Nafarroa etorbidetik.\nAzkenaurreko orrialdean, ohiko “Notas Municipales” atalaren aurretik, Afrikara doan Sizilia batailoiaren agurra eta azken udal bilkuran gertatutakoak kontatzen dira. Albiste laburrek osatutako “Noticias” atalaren ostean, aldizkaria publizitate iragarkiz betetako orrialdearekin amaitzen da.\nPosted in Irun atzo Irun gaurTagged Aldizkaria, El Bidasoa, irun, Irun atzo, Irun gaur, irunero


Euskaltzaindiak 'Euskal Gramatika: Lehen Urratsak VI' argitaratu dau Gramatika Batzordearen 25. urteurrenean - bizkaie.biz\nEuskaltzaindiak egunotan aurkeztu dau bere gramatika-bildumearen seigarren liburukia, 'Euskal Gramatika: Lehen Urratsak VI (Mendeko perpausak 2)' izenburukoa, hain zuzen be. Aurreko liburukian aztertu ez ziran perpausak landu dira argitalpen barrian: baldintza perpausak, denporazkoak, helburuzkoak, kausazkoak, kontzesiboak eta moduzkoak, beti be, aditz jokatua daben perpausak.\nOrain arteko euskal gramatiketan nekez ikus daitekeen zehaztasunagaz deskribidu dira EGLU VI liburukiko perpaus motak. Gauza bera esan daiteke EGLU V aurreko liburukiaz be, izan be, gramatika honetan aitatzen diran kontu asko eta asko, barriak dira euskerearen gramatikagintzan.\nAkademiak 1980 urtean abiarazo eban gramatika-bilduma hau, Euskaltzaindiaren Gramatika batzordea sortu zan urtean, hain zuzen.\nEuskaltzaindiaren Gramatikearen lehen oinarriak finkatzea zan batzordearen lehenengo eginkizun nagusia, eta 25 urteotan lan horretan ibili da.\nGramatikearen egitasmo honetan Gramatika batzordeak 2.500 orrialdetik gora argitaratu ditu daborduko. 'Euskal Gramatika: Lehen Urratsak I' (1985) eta Euskal Gramatika: Lehen Urratsak I (Eranskina) (1987) izan ziran lehenengoak. Halan da be, 1985eko argitalpena, eta geroago (1987an) argitara emondako eranskina 1991n bildu ziran 'Euskal Gramatika: Lehen Urratsak I' liburuan.\nEuskaltzaindiaren X. Biltzarraren arabera, lan hau aurrera pausu handia izan da eta, beraz, aurrerantzean euskal gramatikeari begira erabagiak hartzerakoan oinarritzat hartuko da. Perpaus bakunaren egiturea, osogaien berba-ordena, izen sintagmearen egiturea eta deklinabidea aztertu ziran lehenengo liburu mardul horretan.\n'Euskal Gramatika. Lehen Urratsak II (1987) liburuan aditza aztertu eban Akademiak bere osotasunean: aditzaren inguruko kontu guztiak eta aditz-taulak batu ziran.\nHirugarren liburukia 'Euskal Gramatika. Lehen Urratsak III (Lokailuak)' izan zan, 1990an plazaratua. Testu- edo diskurtso-mailako lotura-hitzak, lokailu izenekoak, landu ziran liburuki honetan. Lokailu horreek era monografikoan aztertzen ziran lehenengo aldia izan zan euskal gramatikagintzan.\n'Euskal Gramatika. Lehen Urratsak IV (Juntagailuak)' (1994) liburukiagaz ekin eutson Euskaltzaindiak perpaus konplexuen azterketeari.\nBildumearen bosgarren liburukian (1999), menpeko perpaus konplexuak aztertzen hasi ziran. Menderakuntzaren gainean hiru liburuki argitaratzea da Akademiaren helburua, eta hau izan zen hiruretan lehenengoa: aditz jokatua daben perpaus osogarriak, erlatiboak, konparazinozkoak eta ondoriozkoak aztertu ziran.\nGauzak holan dirala, gaur aurkeztu dan seigarren liburukiaren ondoren, liburu bakarra argitaratzea falta da bildumea osotzeko: 'Euskal Gramatika. Lehen Urratsak VII (Mendeko perpausak 3)'. Aditz jokatubakoa daben menpeko perpaus guztiak batuko dira azken lan honetan. Gramatika batzordekideak hasita dagoz liburua ontzen, eta 2007. urtean argitaratzea aurreikusi dabe.\nAndres Urrutia euskaltzainburua eta Pello Salaburu Gramatika batzordeburua


Parkeko Plana - San Cristóbal - Ezkaba Eskualdeko Parkea\nEzkaba, Oihana eta Urbizkain mendiek paisaia erreferente moduan duten balioa aitortuko du Eskualde Parkeak, kontuan hartuta berrantolatzean biodibertsitaterako eremua dela, birika berdea pertsona askorentzat, herri eta hirietako kale ugaritako atze oihal agerikoa, eta herritarren zerbitzura dagoen aisia eta josteta tokia.\nEZKABAKO ESKUALDE PARKEAREN PLANA BERRABIATU ETA HOBETU EGIN DA.\nPlangintzari modu integralean heltzeko aukera emango duen dokumentu bat egitea da helburua, Iruñeko metropoli eremuko natura eta paisaia intereseko gune hauek kontserbatzeko interesa batuta. Planak tresna hurbila izan nahi du, eta, hori dela-eta, lehentasuna eman nahi dio Ezkaba, Oihana eta Urbizkain mendien balioak herritarrengandik gertu jartzeari, mendi horiek era ordenatuan erabiltzea eta gozatzea erraztuta.\n2016ko urtarrilaren 21ean, bilera bat egin zuten Iruñerriko Mankomunitateak eta Ezkaba mendiaren eremuko toki erakundeek, eskualdeko parke moduan antolatu eta egokitzeko beharrezkoa den proiektuaren ekimena abiarazteko helburuarekin. Bilera horretan, adostu zen hitzarmen bat egitea elkarrekin, aipatutako alderdien artean, plana idazteko.\nBilera hori erakundeen nahia eta borondatea aintzat hartuta sortu zen, baina baita herritarren eskaerak kontuan hartuta ere. Zenbait talde eta ekimenen bidez, esate baterako, SOS Ezkaba, eta bai Arartekoaren bidez ere, herritarrek eskatu izan dute eremu honetan esku hartzeko, presazkoa baita herritarrentzat hain adierazgarria den eta egun hain utzita dagoen esparru hau lehengoratzea.\nBaliabideak optimizatze aldera, ezarri zen oinarri moduan hartuko zela, hartatik abiatuta lan egiteko, Ezkabako Proiektuaz zegoen dokumentua, bere garaian Mankomunitateak udalei igorri ziena (Ezkabako Eskualde Parkearen Udalez Gaindiko Plan Sektoriala. 2011ko iraila). Egun, dokumentu hori berrikusi eta eguneratzen ari da, azken bost urte hauetan izan diren aldaketak kontuan hartuta, eta, era berean, hitzarmen berria izenpetu duten erakundeek egin dituzten oharrak eta ñabardurak aintzat hartuta. Halaber, eremua handitu egin da; izan ere, 2016an egoki jo baita eskualdeko parkearen barnean, Ezkaba mendia ez ezik, Oihana eta Urbizkain mendiak ere sartzea, modu naturalean mendikate honetako multzo geomorfologikoa osatzen baitute eta lurralde intereseko gune eta elementu batzuek bat egiteko bidea ematen baitute (Frantziatik eta Baztandik datozen Done Jakue Bideak, Iruñerriko Ibai Parkea, Plazaolaren Natur Bidea eta Iratiren Natur Bidea).\nEgindako urgentziazko neurriak eta diagnostikoaren sintesiaren aurkezpena. 2016ko ekaina.


Pribatutasun politika | Lege-testuak | José Miguel de Barandiaran Fundazioa\nIzaera Pertsonaleko Datuak Babesteari buruzko abenduaren 13ko 15/1999 Lege Organikoaren (aurrerantzean, DBLO) eta aurrekoa garatzen duen 1720/2007 Errege Dekretuaren arabera (aurrerantzean, DBLOED), hala nola pertsona fisikoak datu pertsonalen tratamenduari dagokionez babesteari buruzko 2016ko apirilaren 27ko Europako Parlamentuaren eta 27en Kontseiluaren 2016/679 Erregelamenduaren (EB) arabera (aurrerantzean, DBEO). Jakinarazten dizugu web-orriaren bidez ematen dituzun datu pertsonalak, eskaera izapidetzeko eta/edo kudeatzeko eta adierazitako zerbitzuak emateko behar direnak, web-orriaren titularraren ardurapeko fitxategi automatizatu batean sartuko direla. Datu horiek Barandiaran fundazioa KSren (aurrerantzean, Barandiaran fundazioa) zerbitzuen gaineko publizitate- eta merkataritza-bidalketak egiteko ere erabili ahal izango dira. Barandiaran fundazioa fitxategien arduraduna da eta konpromisoa hartzen du ez erabiltzeko datu-bilketaren helburuaz bestelakoetarako, eta hirugarrenei legez kanpo ez lagatzeko. Halaber, datuak isilpean tratatzeko konpromisoa hartzen du eta beharrezkoak diren neurri tekniko, antolamenduzko eta segurtasunezkoak aplikatzekoa, baimenik gabe haiek tratatzea edo haietan sartzea ekiditeko, datuak babesteari buruzko indarreko araudiak ezarritakoaren arabera.\nErabiltzaileak, edozein komunikazio bidalita, esanbidezko adostasuna ematen dio Barandiaran fundazioari bere datuak jaso ditzan, eta badaki datu horiek Barandiaran fundazioaren jabetzako fitxategietan gordeko direla. Datuen titularrek eskubidea dute datuetan sartzeko, zuzentzeko, ezabatzeko, aurkaratzeko, eramangarritasunerako eta tratamendua mugatzeko, DBLOn eta DBEOn horiei buruz xedatutakoaren arabera. Eskubide horiek egikaritzeko, datuen titularrek idatzizko eskaera bat bidal dezakete, NANaren fotokopia bat atxikita, postaz, Barandiaran fundazioaren helbidera: Barandiaran fundazioa, Kontsulta Saila, Txingurri Pasealekua 28, 4-3 20017 Donostia (Gipuzkoa). Bide elektronikoz ere bidal dezake, gasteiz@barandiaranfundazioa.eus helbide elektronikora idatziz, Datuen Babeserako Sailari zalantza, gaia, iradokizuna, iritzia edo dena delakoa adieraziz.\nDena dela, erabiltzaileak izango dira emandako datuen erantzule, bai egiazkotasunari bai haien legezkotasunari dagokienez. Halaber, Barandiaran fundazioak eskubidea izango du datu faltsuak, akasdunak, legez kanpokoak edo okerrak eman dituzten erabiltzaileak baztertzeko.\n“Edozein pertsonak du eskubidea, Barandiaran fundazioan, bere datu perstonalak kudeatzen ari diren edo ez jakiteko.\nKasu berezietan, interesdunek Datuen tratamenduari kontra edo aurka egin ahalko diote. Barandiaran fundazioak, kasu horietan, datuak tratatzeri utziko dio, erreklamazio posiblen aurrean edo legediak kontrakoa agintzen duenean izan ezik.\nEskubide horiek gauzatzeko, Datuen titularrak, euren idatzizko eskaera, NAN fotokopiarekin batera, zuzendu dezakete hurrengo helbidera: Txingurri Pasealekua 28, 4-3, 20017 Donostia (Gipuzkoa). Baita ere zuzendu daitezke eskaerak hurrengo helbide elektronikora gasteiz@barandiaranfundazioa.eus. Bertan, azalduko dira, zalantzak, iritziak edo eta iradokizunak datuak babesteko departamenduaren aurrean.\nBeti ere, erabiltzaileek erantzungo dute lagatu dituzten bere datuen egiatasunaz eta zilegitasunaz. Era berean, datu ez zehatzak, okerrak zilegitasunik gabekoak edo faltsuak emanez gero, Barandiaran fundazioak baztertu ahalko ditu.\nDBLOren 5. artikuluan (Datu-bilketaz informatzeko eskubidea) eta 6. artikuluan (Eragindakoaren onespena) eta DBEOren 6. artikuluan xedatutakoaren arabera, esku hartzen dutenek baimena ematen dute, aurrez horren berri emanda, haien datuak Barandiaran fundazioaren «EMPRESAS MDB» izeneko fitxategian sartzeko (helbidea: Txingurri Pasealekua 28, 4-3, 20017 Donostia, Gipuzkoa). Bide elektronikoz ere jar daitezke harremanetan, helbide elektroniko honetara idatziz: gasteiz@barandiaranfundazioa.eus.\nHalaber, baimena ematen dute Barandiaran fundazioaren web-orrian edozein zerbitzuri buruz egin edo egingo diren kontsulta, eskaera edo kontratuen bitartez bildutako datu guztiek tratamendu automatizatua izan dezaten, betiere kontratatutako kudeaketa egiteko eta horren ondoriozko loturei eusteko, aurretik aipatutako DBLOren 5. eta 6. artikuluekin eta DBEOren 6. artikuluarekin bat etorriz.\nEra berean, IGMEZLren 20. artikuluaren eta DBEOren 32. kontuan hartuzkoaren arabera, erabiltzaileak esanbidezko adostasuna ematen du Barandiaran fundazioak merkaturatutako zerbitzuen mezu komertzialak bide elektronikoz, telefonikoz, faxez edo posta arruntez (ez-elektronikoa) jasotzeko.\nHalaber, Barandiaran fundazioaren aldizkariaren harpidedun egiten diren interesdunak jakinaren gainean daude eta haien esanbidezko adostasuna adierazten dute Barandiaran fundazioaren jarduerarekin lotutako proiektu, zerbitzu, produktu eta/edo jardunaldi interesgarriei buruzko mezu elektronikoak jasotzeko. Horretarako, aipatutako komunikazioei loturiko mezularitza elektronikoaren zerbitzua eman dezaten, datu pertsonalen nazioarteko transferentzia egingo da, eta The Rocket Science Group LLC d/b/a MailChimp enpresaren esku geratuko dira (aurrerantzean, MailChimp; 675 Ponce De Leon Ave NE, Suite 5000 Atlanta, Georgia 30308, AEB). Gainera, interesdunari jakinarazten zaio MailChimp enpresak bere Pribatutasun-politika duela eta Pribatutasun-babesaren esparru-hitzarmenaren erregistroan (Privacy Shield framework) izena emanda dagoela. Hitzarmen horrek EBko edozein pertsonaren oinarrizko eskubideak babesten ditu, haren datuak AEBtara transferitzen direnean, eta datu-transferentzia transatlantikoen mende dauden enpresei argitasun juridikoa ematen die, EB-AEB Pribatutasun-babesak (Privacy Shield) emandako babesaren egokitasunari buruzko Europako Parlamentuaren eta Kontseiluaren 95/46/EB Zuzentarauaren araberako Europako Batzordearen 2016ko uztailaren 12ko 2016/1250 Exekutatzeko Erabakiari (EB) jarraikiz.\nEmandako datu pertsonaletan aldaketarik gertatzen bada, horien titularrak fitxategiaren arduradunari horren berri emango dio. Jakinarazpena bide telematikoz egin dezake (gasteiz@barandiaranfundazioa.eus) edo posta bidez (Txingurri Pasealekua 28, 4-3, 20017 Donostia, Gipuzkoa). Edonola ere, erabiltzailea izango da emandako datuen egiazkotasunaren eta zehaztasunaren erantzule, uneoro.\nEramangarritasun-eskubidea aplika daitekeenean eta DBEOren 20. artikuluan xedatutakoaren arabera, interesdunak Barandiaran fundazioari eman dizkion datu pertsonalak jasotzeko eskubidea izango du (formatu egituratu, erabilera arrunt eta irakurketa mekanikokoan), eta beste tratamendu-arduradun bati transmititzekoa. Horretarako, harremanetan jarri beharko da helbide honetara joz: Txingurri Pasealekua 28, 4-3, 20017 Donostia (Gipuzkoa). Bide elektronikoz ere jar daiteke harremanetan (gasteiz@barandiaranfundazioa.eus).


Albisteak | Izarraitz Igeri Elkartea\nLarunbat honetan, maiatzak 21, Tolosako Usabal kiroldegian ospatuko den jardunaldi berezian parte hartuko dute Aroa Azkunek eta Malen Ezamak. Arratsalde osoko saioa izango da, parte hartzaileek harreran 16:00tan egon beharko dute, gela batean bideo batzuk ikusi eta gero uretara sartuko … Irakurtzen jarraitu →\nAsteazkena, 2022 maiatza 18 atalean izarraitzie -k publikatua | Erantzunak desaktibatuta daude Aroak eta Malenek teknifikazio deialdia berezia daukate sarreran\nAtzo, asteazkena, Espainiko absoluto eta junior Open Txapelketa bukatu zen. Bertan, gure taldeko Maier Lizarzaburu igerilaria bizkar estiloko 200 metroko proban lehiatu zen. Sailkapen-proban 2:26:81eko denbora egin zuen eta arratsaldeko finaletatik kanpo geratu zen. Oraingoan ezin izan du bere marka … Irakurtzen jarraitu →\nDatorren astean, pazko-astea, gure igerilari helduak Calella-ra joango dira stage-a egitera. Iñigo Llopis igerilari paralinpikoa ere bertan izango da, ekainean Madeiran jokatuko den mundiala prestatzen. Gure taldekideak entrenatzeaz gain 50 metrotako igerilekuan, bizikidetasun arloan ere esperientzia ederra izango dute. Arduradun … Irakurtzen jarraitu →\nGaurko egunez, orain dela 37 urte, guraso talde batek, Izarraitz Igeri Elkartea martxan jarri zuen. Mila esker lehen urrats hura emateagatik!\nDatorren ostiralean, apirilaren 8an, Korrika iritsiko da Azpeitira. Aurten ere, Izarraitz Igeri Elkarteak, beste talde askoren artean Korrikan parte hartuko du. Lekukoa Errezil bideko Harrobia eta Irurena Enpresaren tartean (13:21ean) hartuko dugu Azpeitiko EH Bilduren eskutik, eta Irurena Enpresaren parean, … Irakurtzen jarraitu →


Baztan-Bidasoko pentsionistek Elizondon egin dute hilabeteroko elkarretaratzea - Baztan - Erran.eus\nBaztan-Bidasoko pentsionistek Elizondon egin dute hilabeteroko elkarretaratzea\nTtipi-Ttapa 2022-05-17 08:00\nBaztan-Bidasoko pentsionistek Elizondon egin zuten elkarretaratzea maiatzaren 16an.\nHilabeteroko martxari eutsiz, Baztan-Bidasoko pentsionistek elkarretaratzea egin dute, oraingoan maiatzaren 16an Elizondoko Plazan\n«Udaberri bete betean, maiatzean, inguru honetan baita loraila ere. Lehen genituen arazoak eta gatazkak gutti balira, Estado Profundo deitzen den honetan bertze episodio edo eskandalu berri bat agertu zaigu, espioitza ankerrarena, nahiz eta Euskal Herrian beti egon izan garen horren baitan, gerra zikinaren baitan, ustelkeriaren baitan». Gure hurbilean ere karrikara ateratzeko premia izan dute afera desberdinengatik: «Bidasoa ospitale komarkaleko kirofanoa dela eta, Haur Eskolak baldintza prekarioan daudela, greban segitzen baitute, Nafarroan euskarari jazarpena egiten segitzen dute eta, ingurumenei erasotuz makro proiektuak bere horretan segitzen dute, bertzeren artean».\nAmaiuraldia ekainaren 5ean\nBaztan-Bidasoko pentsionistek aipatu dutenez, «hurbilean eta plano orokorrean dauden arazo eta gatazken aitzinean Euskal Herriak hartu beharko lukeen ardura gauzatzeko, behin eta berriz aipatu dugu burujabetzaren beharra. Eta hurbil dugu hau irudikatuko duen ekitaldia gure eskualdean: Amaiuraldia».\nEkainaren 5ean eginen den Amaiuraldia iragartzeko prentsaurrekoan pentsionisten mugimenduko zenbait kidek parte hartu zuten. Amaiurren hasi eta Elizondon akituko da ekitaldia, «iragana gogoratuz, orainaldian zer nahi dugun, behar dugu landu etorkizuna. Herri honen alde borrokatu zuten determinazioak indartu behar gaitu etorkizunaren alde lan egiteko. Burujabetzaren alde jauzi emateko aukera izanen dugu egun horretan Euskal Herriko jendarteak. Pentsionistok ere hor egonen gara».\nBertze aldetik, «bankuek eta kutxek, beren irabaziak handitze aldera etengabeko murrizketak burutzen dituzte. Horrek zenbait jendeei, batez ere adinekoei, gestioak egiteko eragozpenak sortzen dizkie. Hori dela eta eskualdeko herrietan aurkeztu zen mozio bat pentsionisten izenean, bankuetan egin behar diren gestioak herritarrei errazteko. Joan den hilabetean aipatzen genuen Etxalarren eta Lesakan onartu zirela, eta geroztik onartu dira mozioak Arantzan, Beran, Igantzin, Donezteben, Sunbillan eta Baztanen, aurkeztu diren udal guzietan».\nEuskal Herriko Pentsionisten bizikleta martxa ekainaren 13an Donostian eta hiriburu berean ekainaren 25ean akituko da. Gure eskualdeari dagokionean, Almandoz aldetik sartuko da, ekainaren 22an, Oronozen bazkaldu eta segituko du Bera aldera. Baztan-Bidasoko pentsionistek ere ere parte hartu behar dute antolakuntzan, batez ere Beran, bertan afaldu eta lo eginen baitute. Martxa honekin Pentsionisten mugimenduak dituen aldarrikapenak sozializatu nahi ditu, eta herritarren parte hartzea zabaldu, «azken finean jendarte guztien aldeko aldarrikapenak baitira. Zenbat eta herritar gehiagok parte hartu eta ekitaldi txukunagoak egin oihartzun handiagoa izanen du aldarrikapen taulak».\nEta azkenik, sinadurak biltzen segituko dute, hiru puntu nagusiekin: Pentsioak egokitzerakoan benetako KPI bermatzea, guttiengo pentsioa pobreziaren ataletik gainean kokatzea (1.080 euroraino osatzea), eta pentsio sistemaren publikotasuna bermatzea, 2011, 2013 eta 2021ko erreformen murrizketak bertan behera utziz. «Ikusten den bezala, ez dugu geldirik egoteko aitzakiarik».\nGizartea Baztan Bertizarana Bortziriak Malerreka Elizondo


Kiroldegia zabalik egongo da 2019an - Oñati - Goiena.eus\nKiroldegia zabalik egongo da 2019an\nOihana Elortza 2018-12-14 12:10\nZubikoa kiroldegiaren proiektuak hartu du datorren urteko aurrekontuaren zatirik handiena: 2,5 milioi euro. LKS ari da proiektua egiten eta asmoa da urtarrilaren erdialderako prest egotea. Gero, lanak egiteko deialdia zabalduko dute, eta maiatzerako obrak esleitu gura dituzte. 2019ko bigarren seihilekoan hasiko dira lanak, baina kiroldegia ez dute itxiko.\nBorja Moiua Kirol zinegotziaren esanetan, datorren urtean zabalik egongo dira Zubikoako instalazio guztiak. Lehenengo egingo dituzten lanak kanpoaldekoak izango dira; lur mugimenduak berdintzekoak, esaterako.\nKiroldegi barruko lanak 2020an egingo dituzte. Lanak, baina, zatika egingo dituzte, kiroldegia ahalik eta denbora gutxien egon dadin erabat itxita. Igerilekuak handitzetik hasiko dituzten lanak –egun, bost kale daude, eta bederatzi egongo dira gero igerileku handian; putzu txikia ere handitu egingo dute–, eta, bitarte horretan, kiroldegiak zabalik egongo dira. Asmoa da galdara handi bat jartzea, kantxetako aldageletan ur beroa egon dadin. Kantxa berdean ere egingo dituzte hobekuntzak, eta horiek partidu gutxiago jokatzen diren sasoian egingo dituzte; udan, ziurrenik.\nKostuaren inguruko debatea\nAurrekontuen eztabaidan, kiroldegiaren kostua bost milioitik zortzira igo dela aipatu zuen alderdi jeltzaleak, eta horren berri osoko bilkuraren bezperan jakin zutela. Mikel Biain alkateak azaldu du sarri egiten dituztela bilerak LKS enpresako kideekin, proiektua nola doan ikusteko, eta datu horiek lantzen azaroaren 30ean bukatu zutela. Aurrekontuak abenduaren 5eko osoko bilkuran eztabaidatu eta onartu zituzten eta Biainek esan du tarte horretan ez zela Kirol batzorderik egon eta horregatik ez zutela gaiaren inguruan berba egin osoko bilkuraren aurretik.\nAlkatearen esanetan, zortzi milioi euroko –gutxi gorabehera– kostua duen proiektu horretan jasotzen da kiroldegiaren berritze osoa, baita aurretik aurreikusi gabe zeuden hobekuntza batzuk ere. Horrek guztiak kostua igoko duen jakitun da Biain, baina jakinarazi du horrek ez duela esan gura hori horrela egingo denik orain. Lizitaziora aterako dena ez da hori. "Gure asmoa da eraikin nagusia, igerilekuak, aldagelak eta orain arte aipatu izandako gunea berritzea", gaineratu du.\nKiroldegiaren proiektua lantzen bukatuko du laster LKSk, eta obrak egiten hasten direnean gertutik jarraituko ditu Udalak. Aurrekontuak onartu ziren osoko bilkura berean onartu zuten udal zinegotziek obren jarraipena egingo duen batzorde bat osatzea. Helburua izango da kiroldegia ahalik eta denbora gutxien egotea itxita erabiltzaileendako, herritarrendako.\nAurtengoa baino ia %19 handiagoa izango da 2019ko Udal aurrekontua Oñatin\nOihana Elortza 2018 abe 10 Oñati\n22 milioi 300 mila euroko aurrekontua onartu dute. "Inflexiozkoa" izango dela aipatu zuen kontu hartzaileak osoko bilkuran, eta horrekin bat datoz ...


Irekia Eusko Jaurlaritza - Gobierno Vasco :: Haurrak etxebizitza partikularretan zaintzeko plana jarri du abian Enplegu eta Gizarte Gaietako sailak\nHaurrak etxebizitza partikularretan zaintzeko …\n\nHaurrak dituzten gurasoei kontziliazioa errazteko plan berriaren aurkezpena Iturria: Irekia\n\nAdingabeen zaintza eta lan-jarduera bateragarri egin nahi dituzten familientzako baliabide bat da Haur-etxea/Nidos familiares zerbitzua\nZerbitzuak zaintzailearen etxebizitzan bertan emango dira urtearen 365 egunetan eta familia bakoitzaren premietara egokitutako ordutegietan.\nGemma Zabaleta Enplegu eta Gizarte Gaietako sailburuak eta Loli García Familia eta Komunitate Politikarako zuzendariak familia sustatzeko programen egungo eskaintza zabalduko duen eta 3 urtetik beherako seme-alabak dituzten aiten/amen familia- eta lan-arloko bizitza uztartzen lagunduko duen proiektu bat aurkeztu dute Bilbon.\nSailak sustatutako plan berriak Haur-etxea/Nidos familiares du izena, eta udako oporraldia amaitu ostean gauzatuko da, Bilbon garatuko den esperientzia pilotua abian jartzen denean.\nZabaletak adierazi duenez, "adingabeen zaintza eta lan-jarduerari eustea bateragarriak izatea nahi duten familientzako baliabide bat da Haur-etxea/Nidos familiares zerbitzua, gizarte modernoetan gero eta zabalduago dagoen eskaera bat".\nInkesten arabera, ikusten da lan-bizitza eta adingabeen zaintza eta arreta bateragarriak egiteko zailtasunak haurtzaroaren etapa guztietan azaltzen direla, baina zailtasun handienak bizitzako lehenengo urteetan daude "haurren autonomia txikiagoa denean eta haurtzaindegiko edo ikastetxeetako plazak estaliko direla bermatuta ez dagoenean", zehaztu du sailburuak.\nEra horretako komunitate-zerbitzuetan esperientzia luzea duten beste herrialde batzuetan gertatzen den moduan, sustatzaileen asmoa haur etxeen bidez egun haurrak zaintzeko dagoen eskaintza zabaltzea da: ohiko haur-eskolak, aitona-amonak, etxeko langileen kontratazioa, lan‑ordutegiaren murrizketa edo, okerrenera jota, lanpostuari uko egitea.\nProiektu horrek ia ez du aurrekaririk Espainian, eta malgutasuna du ezaugarri nabarmenena. Izan ere, zerbitzuak zaintzailearen etxebizitzan bertan emango dira urteko lanegun guztietan eta familia bakoitzaren premietara egokitutako ordutegietan.\nZaintza-modalitate berri hori erabiltzen duten haurrek etxez aldatu beharko dute, baina haur horiek daukaten adinean behar duten erritmoari eta jarraibideei eutsiko diete. "Beren etxekoen unitatearen antzeko giroan daude, baina adingabeen zaintzan prestakuntza akademikoa duen eta erakunde publikoek emandako ziurtagiri profesionala duen pertsona baten orientaziopean eta ikuskapenean" nabarmendu du Zabaletak.\nLanbide-Euskal Enplegu Zerbitzuarekin elkarlanean jardunda, Lan Ekintza-Bilbao agentziak hautatu eta prestatu ditu haurren zaintzaz arduratuko diren pertsonak. Era berean, zerbitzu hori abian jartzeko, sailak lankidetza-hitzarmen bat sinatu du mota honetako esperientzietan ibilbide luzea duen Agintzari gizarte-ekimeneko kooperatiba-sozietatearekin.\nHautagaien prestakuntza-prozesua 250 ordukoa izan da, eta 2010eko abenduaren eta aurtengo apirilaren artean garatu da. Ondoren, Bilboko eta inguruetako bost etxebizitza partikular egokitu eta hornitu dira, eta etxebizitza horietako bakoitzean 3 edo 4 haurrez osatutako taldeak hartuko dira.\nUrte honen amaieran bukatuko den lehenengo fase esperimental horren ondoren (Bizkaian egin da, bost haur-etxerekin), 2012an beste 18 unitate ezarriko dira Euskadiko gainerako herrialdeetan. "Halaber, hori funtsezko unea izango da zerbitzua arautzeko, homologatzeko eta ikuskatzeko araudi espezifikoa garatzeko, eta eraginkortasun praktikoa 2013an gauzatzeko asmoa dugu", azpimarratu du sailburuak.\nAmaitzeko, Gemma Zabaletak nabarmendu du familia uztartzeko eta sustatzeko ekimen hori prestakuntza- eta enplegu-programekin lotuta dagoela, baita ekonomia soziala sustatzeko eta garatzeko Enplegu eta Gizarte Gaietako Sailak kudeatzen dituen programekin ere.\nEtxebizitzen ezaugarri teknikoak\nZerbitzua emateko erabiliko den etxebizitzaren azalera erabilgarria ez da 8m2-tik beherakoa izango zerbitzua emango den ordutegian bertan egongo den haur eta heldu bakoitzeko.\nTelefonia-linea, eta, ahal bada, Interneteko konexioa.\nHaurrek atseden hartzeko eta haurrak zaintzeko hornitutako eremua.\nGutxienez bainugela bat izango du, eta bainugela horrek honako elementu hauek izango ditu: haurrak aldatzeko lekua, pixontziak eta haurrek soilik erabiltzeko gauzak.\nEremua egokituta egongo da etxeko giroa segurua eta babeslea izateko.\nSegurtasun-elementuak etxean eta hornikuntzan.\nHornikuntza elektrikoa, koadro diferentzialarekin.\nEz da suzko berogailurik eta/edo tximiniarik izango.\nGaldararen instalazioaren eta egindako ikuskapenen ziurtagiria.\nLehen laguntza pediatrikoetarako botikina.\nkortea_zabaleta_haur_etxe_e... behera kargatu (0 Byte)\nreportaje_haur_etxe_eu.mpeg 70 MB\ntotala_zabaleta_haur_etxe_e... 20 MB\nhaur_etxeak_eus.pdf 700 KB (application/pdf)


Kapet etxea - Wikipedia, entziklopedia askea.\nKapet etxea (frantsesez: Les Capétiens, la Maison capétienne), baita Frantzia etxea ere deitua (la maison de France), edo laburtuz the Capets Frantziako hirugarren dinastiako erregeak izan ziren.\nFrantziako hirugarren errege dinastiaren sortzaile izan zen Hugo I.ari, abade titulua zuela eta, eman zioten izena. Gero hala deitu zieten dinastia honetako erregeei. Frantziako Iraultzaren garaian, honela deitu zieten Luis XVI.ari eta haren ahaide guztiei.\nKarolingioen ondokoak ziren (Hugo Kapet, lehen kapetarra, 987), eta 1328ra arte egon ziren agintean (Karlos IV.a Frantziakoa, azken kapetarra). 987an Paris inguruko lurralde txiki batean agintari zirelarik, arian-arian bereganatu zituzten eremu feudal nagusiak, ezkontzaz edo bestelako hitzarmenen bidez (Artois, Vermandois, Valois, Xanpaina, Lyon), herentziaz (Tolosako konderria), konkisten bidez (Normandia, Maine, Anjou, Touraine, Poitou, Auvernia eta Languedoc) edo erosita (Mâcongo konderria). 1328. urtean Flandes, Bretainia, Akitania eta Burgundia ez zeuden oraindik Frantziako koroaren mendean.\nFrantziako noblezia familiak


BilbaoPoesía Martxoaren 15etik 24ra egingo da – Gazteon KZ\nBilbaoPoesía Martxoaren 15etik 24ra egingo da\n2022-03-02 2022-03-02 Ane Soriano\tbilbo, poesía\nChristina Rosenvingeren kontzertua hilaren 19an izango da, larunbatean, eta Alberto San Juanen emanaldia hilaren 22an, asteazkenean. Berriro ere, jaialdiak Loraldiari emango dio eskua, martxoaren 16an Walt Whitman omenduko duen ‘Belar Hostoak’ emanaldian.\nBilbaoPoesiak, bere edizio berriarekin, bertsoz beteko du hiria bederatzi jardunalditan, eta horietan ere kantaldiak eta solasaldiak egingo dira. Bilboko Udalak BilbaoPoesía jaialdiaren edizio berri bat antolatuko du martxoaren 15etik 24ra. Bidebarrietako Liburutegiko Areto Nagusia agertoki, errezitaldi, hizketaldi eta kontzertuak ospatuko dira, “Zeharbideak” lelopean eta bidaia hari gidari dela.\nJaialdiaren programazioa doakoa izango da, salbuespen batzuekin, hala nola oso hitzordu berezi eta intimoekin: lehena LARUNBATA 19an izango da, Christina Rosenvingeren kontzertu eta irakurketa, duo formatuan; eta bigarrena, ASTEARTEA 22an, Alberto San Juanen Benedettiri eskainitako errezitaldiarekin.\nCHRISTINA ROSENVINGEREN KONTZERTUA: LARUNBATA MARTXOAK 19, 19:30EAN\nChristina Rosenvingek BilbaoPoesian parte hartuko du kontzertu eta irakurketa duo batekin. Hispano-daniera den kantautorea, zalantzarik gabe, musikaren panorama independenteko ahots ezagunenetako bat da. “Un Hombre Rubio” diskak bere ibilbidean mugarri izan da bere ibilbidean. Argitaratu zenetik ia hiru urte igaro direnean, albumak honako abesti hauek biltzen ditu: “Romance de la Plata”, “Ana y Los Pájaros” eta “La Flor Entre la Vía”, madrildarraren ibilbidea katapultatu du, 2018ko Musika Aktualen Saria lortzera eta kritikaren eta ikusleen gurtza irabaztera eraman duen arte.\nBere lehen “Debut” liburua aurkezteko atsedenaldi baten ondoren, liburu horretan eragina izan duten literatura-, musika- eta arte-erreferentziak gurutzatzen ditu, Christinak erakusten jarraitzen du Estatuko artistarik interesgarrienetako bat dela. “Karen” (2021, María Pérez Sanz) filmeko protagonista izan zen. Harekin batera, bi abesti konposatu zituen: “Camino a Casa” eta “My Life Again”. Rosenvingek hurrengo soinu-erasoa prestatu du.\nALBERTO SAN JUAN: “TE QUIERO, BENEDETTI”. ASTEARTEA, MARTXOAK 22, 19:00ETAN\n“Te quiero, Benedetti” (La patria y el exilio) Mario Benedettiri eskanitako omenaldia da. Eta haren bitartez, bere poema eta prosengatik, omenaldia Latinoamerikako eta Espainiako literaturako beste ahots batzuei. Eta horien guztien bidez, miseria edo jazarpen politikoa gainditzeko beren lurretik, ozeanoaren bi aldeetan, erbesteratu behar izan zuten pertsonei. XIX. mendearen amaieran Estatua astintzen zuen pobrezia, 30eko hamarkadaren amaieran erbestealdi errepublikanoa, 70 eta 80ko hamarkadetan diktadura latinoamerikarrek jazarritakoen exodoa, 90eko hamarkadan Hego Amerikan izandako expoliotik ihes egitean, batzuetan milaka arimak zeharkatu behar izan dute itsasoa bi norabideetan. Benedetti, Cernuda, Giaconda Belli, Galeano, Cristina Peri Rossi, Cortazar eta beste batzuk bidaia honetako partaide izango dira Alberto San Juan aktorearen eta Fernando Egozocue gitarrista eta konpositorearen eskutik.\n← EHZ festibala Irisarrin izango da aurten, uztailean\nLantegi irekien jardunaldiak Tabakaleran →


Llotja de Mar: mamia, sinatzaileak eta unea | herria | GAUR8 - mila leiho zabalik\nLlotja de Mar: mamia, sinatzaileak eta unea\nBerriro ere estaturik gabeko nazioek ordezkatzen dituzten proiektu emantzipatzaileak agertu diraegiazki iraultzaile\nLlotja de Mar-eko Adierazpenak esanahi handia izan du, bertan jasotako mamiagatik, idazkiak bildu dituen sinatzaileengatik eta ezagutzera eman den uneagatik. Euskal Herrian sorpresaz ere hartu dela esan daiteke. Horren adierazle dira, alde batetik, EAJ lekuz kanpo geratu izana, aspaldiko partez deseroso, aitzakia bila; eta, beste alde batetik, azken asteetan ezker abertzaleko ingurumarian, batez ere sare sozialetan, aliantza politikaz enegarren sasi polemika piztu izana. ERC edo CUP, CUP edo ERC. Bistan da, EH Bilduren zuzendaritzak haragoko kudeaketa egin duela azken hilabeteotan Kataluniari eta Kataluniako indarrei begira.\nDemokrazia eskuratzeko eta aldaketa politiko zein sozial sakonak eragiteko ardatz nazionalak duen garrantzia nabarmendu du ekimen honek. Duela kasik hamar urte, suminduen mugimenduaren haritik, Estatua demokratizatzeko aukera egon zitekeela-eta itxaropena piztu zen, gerora Podemosek izandako hauteskunde arrakasta ekarriko zuena. 78ko erregimenaren giltzarrapoa haustearen aldeko mezua ere egin zuten, baina, denborak aurrera egin ahala, mezu hori moteldu, ondoren itzali eta, azkenik, eraldatu egin da, orain Espainiako Konstituzioaren defendatzaile ere bihurtu baitira.\nBerriro ere estaturik gabeko nazioek ordezkatzen dituzten proiektu emantzipatzaileak agertu dira egiazki iraultzaile. Aspaldi esan zuen David Fernandez katalanak: independentzia lortzeko bide demokratikorik ez bazegoen, demokrazia eskuratzeko independentziaren aldeko bidea egin beharko zela. Ez da bide erraza izango. Hala ikusi zen 2017ko urriaren 1eko erreferendumean. Helburuak ez dira kolpe bakar batez lortuko, baina estaturik gabeko nazioen burujabetzaren aldeko indarrek proposatzen dutenak etorkizun demokratikoagoa eskaintzen du, zalantzarik gabe.\nEz da gutxi Kataluniako indar soberanista guztiek adierazpena sinatu izana. Ez dute beti lortu, ezta prozesua une goxoenetan zegoenean ere. Gainera, azken bi urteotan pasatako une latzak direla-eta, azken aldian batasun falta izan da maiz albiste.\nEuskal Herritik, Galiziatik bezalaxe, indar bakar batek sinatu du adierazpena. Esan bezala, adierazgarria izan da oso EAJk sinatu nahi ez izatea. Lizarra-Garaziko garaitik (jakina da harekin guztiarekin Urkulluk duen herra, ezinikusia) argazki askori egin dio ihes, bai burujabetzaren aldekoei bai euskal gatazkaren konponbidearen aldekoei (Aieten ere gogo txarrez izan zen Urkullu EBBko presidentea, eta armagabetzean, lehendakari gisa orduan, ez zen agertu ere egin). Eta jokabide hori justifikatzeko argudio sorta xelebrea erabili izan du beti. Argigarria da, berriz, hamarkada hauetan PSOErekin eta PPrekin makina bat adierazpen eta itun politiko egiteko hain eragozpen gutxi eduki izana. Esate baterako, 2012ko otsailean ez zuen hainbeste arazorik izan Espainiako Kongresuan PPk eta PSOEk Aieteko Adierazpenaren mamiaren kontra aurkeztutako ebazpenarekin bat egiteko. Ez zuen arazorik izan ez mamiarekin, ez sinatzaileekin, ez unearekin.\nBistan da kalkulu baten ondorio dela hori dena. Erregimenak kudeaketarako eskaintzen dion tarteari eutsi nahi dio EAJk, kosta ahala kosta. ETAren kontra lortu zuena Kataluniari babesa ukatuz (edo behar beste ez emanez) lortu nahi du orain. Estatuaren inboluzioak ere eragiten dio, ETAk arbola astintzearen ondorioz eskuratu zituen intxaurrak galtzearen beldur baita. •


Leire Iribarne musikaria omenduko dute Loturak Festibalean\nHemen zaude -> Berriak / Leire Iribarne Musikaria Omenduko Dute Loturak Festibalean\nDonibane Garaziko gaztetxean izango da, ekainaren 16tik 18ra bitarte, eta Iribarnek Tolosan (Okzitania) nahiz Euskal Herrian lagun zituen musikariak bilduko ditu.\nIragan urtarrilean auto istripu batean zendu zen Leire Iribarn, Diaboñp Kiwi taldeko abeslari eta musikaria, omentzeko jaialdia antolatu dute. ‘Loturak Festibala’ deitu diote, eta Donibane Garaziko gaztetxean ospatuko dute, ekainaren 16, 17 eta 18an. ‘Harremanak sendotuz zauriak sendatu’ lelopean, Iribarnek adiskide eta bidelagun zituen hainbat artista batuko dira.\nHala, ostegunean, ekainaren 16an, Milo taldeak joko du, 20:00etatik aurrera. Brasilgo abesti ezagunak interpretatuko ditu bikoteak. Ostiralean, ordu eta toki berean, Asbah hirukotea arituko da eta jazz emanaldia eskainiko du.\nLarunbatean, ekainaren 18an, Lasako gelan hainbat kontzertu izango dira 18.00etatik aurrera. Julii Sharp folk abeslari eta gitarrista, Urgatz taldea, Ocr’e elektro-jazz laukotea, LMA raperoa eta Jean Fle DJaren emanaldiak izango dira.


Eredu hiru eledunak ez dau aparteko interesik biztu - Izioqui Dugu Guec Ajutu Ez Dugu - bizkaie.biz\nIzioqui Dugu Guec Ajutu Ez Dugu\t2010-09-09 12:57\nEuskal irakaskuntzearen etorkizunean eredu hiru eleduna sendotu eta egungo hizkuntza ereduak gainditzeko asmoz, Eusko Jaurlaritzako Hezkuntza, Unibertsitate eta Ikerketa sailak abian jarri dauen esperimentazino faseak ez dau aparteko interesik biztu. Izan be, ikastetxe publikoen aldetik izan dauen harrerea oso hotza izan da, eta egitasmoan parte hartzeko egindako deialdian aurkeztutako ikastetxe publikoen kopurua aurreikusitakoa baino dezente txikiagoa izan da.\nHezkuntza Sailak esperientzia honetan 40 zentrok esku hartzea aurreikusita eukan, horreetatik 25 publikoak. Halandabe, 18k baino ez dabe eskaria egin. Beste 56 ikastetxe pribatuk -eskaria egin daben gehienak multzo honetakoak dira, ikastetxe erlijiosoak gehienbat- eta ikastolek eskaria egin dabe. Jakina danez, legealdi hau ez besterik irautea aurreikusita dagoan egitasmo honek ez ditu zehazten derrigorrezko eskolaldian hizkuntzetan lortu beharreko azken helburuak, ez eta gure araubidean ofizialkide diran hizkuntzetan lortu beharreko gitxieneko ezagutzara ailegatzeko bidea zedarritzen. Halandabe, euskereari, gaztelaniari eta ingelesari eskaini behar jaken gitxieneko ordu kopuruak ezarri egiten ditu, hori bai ikasleen hasierako maila eta preminak ezelan be kontuan hartu barik, irizpide pedagogikoak ezelan aintzat hartu barik. Halanda guzti be, eredu hiru eledunaren bitartez gaztelaniari D ereduan dauen pisua baino askozaz gehiago ziurtatu nahi jako (bikotxa). Zergaitik izan dau horrelako harrerea? Ikastetxe askorentzat eredu hiru eleduna ez da aurrerapauso bat. Halanda ze, ikastetxe batzuek egitasmoan sartzeko erabagia hartu badabe eskaini diran abantailengaitik izan da (liberazinoak, batez be).\nBeste batzuen kasuan, ostera, euskerazko irakaskuntzan atzeratuen dabiltzan ikastetxe pribatuentzat, esate baterako, pausoak emoten jarraitzeko makulu lez baliatu leikie esperientzia hau. Edozelan be, legealdi hau amaitzean, egitasmoak zein jarraipen izango dauen ez dago batere garbi, ez eta emaitzak egungo hizkuntza ereduen sistemea eraldatzeko baliagarri suertatuko diran be.


Luis Alberdi 'Beltza' gustura, asteburuko dantza jaialdiarekin — dantzan.eus\nHemen zaude: Hasiera › Hemeroteka › Luis Alberdi 'Beltza' gustura, asteburuko dantza jaialdiarekin\nLuis Alberdi 'Beltza' gustura, asteburuko dantza jaialdiarekin\nDantza eskolak ematen 25 urte daramalatza-eta, emanaldi berezia eskaini zuten Izarraitz pilotalekuan\nAspalditik zeukan 'Beltza'k horrelako zerbait egiteko gogoa, eta eskola ematen 25 urte bete dituenez, aitzakia polita izan du bere ikasle diren dantzariak biltzeko. Urduritasunak alde batera utzi zituen, eta, guztia pasa ondoren, gustura agertzen da emaitzarekin. «Orain oso lasai nago, baina jaialdi egunean ez nengoen hain lasai. Gauzak nola atera diren ikusita, ordea, oso gustura nago», dio 'Beltza'k.\nDantza pieza asko ikusi ahal izan genituen eta adin guztietakoak. Gainera, egun horretarako bereziki arropa berriak jantzita zeuden guztiak. «16 arropa berri egin genituen mutilentzat eta 20 neskentzat. Bagenuen kezkarik alde horretatik, baina asko luzitu zuten arropak eta gustura egoteko beste arrazoietako bat da», dio Alberdik.\n150 haur inguru ditu dantza ikasten, eta ia denak izan ziren Izarraitz pilotalekuan. «Zortzi edo hamar ume besterik ez ziren falta izan.», dio 'Beltza'k, pozik.\n«Hankak martxan» dituen bitartean, beste 25 urtean dantza erakusten jarraitzeko asmoa duela dio Alberdik. Datorren urrira arte ikasleekin atseden hartuko du, baina dantza txapelketak dituzte orain. Asteburuan bertan, bi ikaslek, Nagore eta Iñigo Larrañagak, horietako bat irabazi dute Irunen.\nBestalde, igandean saloiko dantzen erakustaldia izan zen Azpeitia Dantzan ekimenaren barruan, eta han ere hartu zuen parte 'Beltza'. «Dantza egitea gustatzen zait eta saloikoekin ere atrebitu naiz. Urrian hasi nintzen eta larunbatero entsaioak egin ohi ditugu, oso gustura nabil».


Extremadurak Bruzelosiak komunitatean duen eragina aztertzen du | Consumer\nExtremadurak Bruzelosiak komunitatean duen eragina aztertzen du\nBruzelosia infektatutako animalietatik transmiti daitekeen gaixotasuna da. Gaixotasun horiek bakterioak ezabatzen dituzte beste animalia batzuk eta ingurumena kutsatuz. Gizakiak kutsatu egin daitezke elikagai kutsatuen bidez, bereziki esnea eta eratorriak, bai larruazalaren eta/edo mukosen bidez, animaliak edo produktu kutsatuak manipulatzean, esaterako, plazenta, gernua, odola edo ehunak.\nSailaren datuen arabera, 2000. urtearekiko jaitsiera gertatu bada ere, 9,5eko tasa erregistratu zenean, Extremadura estatuko batezbestekotik oso urrun dago oraindik.\nBestalde, Elikagaien Segurtasun Batzordeak erabaki du Gobernu Zentralari eskatzea joan den urtean behi-aziendari ezarri zitzaion egiaztagiria indargabetu egin behar dela, dagoeneko nahikoa dela hiltegietan egiten den haragia kontsumitzeko gida eta gaitasun-ziurtagiria.\nHorrez gain, Extremadurako I. eta II. ikerketa-planean garatutako ikerketa-proiektuak aurkeztu dira, Elikagaien Segurtasuna eta elikagaien kalitatea ikertzeko eta ekoizpen- eta transformazio-teknologia hobetzearekin lotuta dauden ikerketa-ildoei jarraiki.\nProiektu horiek Extremaduran gertatzen diren produktu ezaugarrienak eta kalitate handienekoak izango dira. Zehazki, hamabi proiektu haragizko produktuen azterketari buruzkoak dira, eta zazpi ardo eta likoreen ekoizpenarekin lotuta daude. Horien artean, bertako legamien eta kortxozko tapoiaren azterketa nabarmentzen da. Beste hiru proiektu esnekiak dira, bi oliba-olioa eta bat fruta-transformatuak.\nElikagaien kalitateari eta segurtasunari buruzko eskualdeko ikerketa-planen beste lehentasun bat ikertzaile berriak prestatzea da, egungo ikerketa-taldeak osatzeko. 1998 eta 2001 bitartean, elikagaien segurtasunari eta kalitateari buruzko 60 ikerketa-proiektu egin dira Extremaduran.\nbruzelosia edo malta-sukarra elikagai kutsatuak elikagaien segurtasunerako batzorde tekniko ext batzordeko osasun eta kontsumo saila plan de investigación de extremadura-eu


11 urteko espetxe zigorra jarri diote sexu erasoak eta abusuak egiten zituen tatuatzaileari\nHamabi emakumek jarritako salaketengatik epaitu zuten Donostiako tatuatzailea, joan den irailean eta urrian. Epaileak hiru sexu eraso, sei sexu abusu, jazarpen delitu bat eta derrigortze arineko delitu bat egotzi dizkio gizonezkoari. 2014tik 2018ra egin zituen leporatzen zaizkion delituak.\nEuskal Herrian saldutako hainbat ezpainetakok «osasunari kalte» egin diezaioketela esan dute\nEuropako bost kontsumitzaile elkartek hainbat ezpain margo aztertu dituzte, eta «osagai kezkagarriak» topatu dituztela adierazi dute.\nNafarroan, gazteen %40k dakite zerbait euskaraz\nEuskara biztanleriaren ia %10entzat da etxeko hizkuntza. 1991etik, euskaldun kopurua ia bikoiztu egin da Nafarroan.\nGuraSOSek salatu du erraustegia egiten ari diren enpresek 21 milioi zor dizkiotela GHKri\nPlataformak adierazi duenez, Zubietako planta eraiki duten enpresek ez dute bete kontratua. GuraSOSek administrazioarekiko auzi prozesua hasi du GHK-ren abenduaren 16ko akordioaren aurka.\nMendigorriko aurrematrikula eskaeren %43 D eredukoak dira, familien arabera\nJulian Maria Olcoz ikastetxe publikoan euskarazko murgiltze eredua ezar dezala eskatu diote Nafarroako Gobernuari\nGizonezko bat hil da auto istripu batean, N-121-A errepidean\nKamioi batek eta auto batek aurrez aurre jo dute. 34 lagun hil dira errepide horretan 2010etik.\nJokoa gogorrago arautzeko aukera ireki du Eusko Legebiltzarrak\nElkarrekin Podemosek aurkeztutako lege proposamena tramiterako onartu dute, EH Bilduren, Elkarrekin Podemosen eta PPren aldeko botoekin eta EAJren eta PSE-EEren abstentzioarekin\nGizon bat salatu dute Iruñean, ziklomotor bihurtutako bizikleta batekin ibiltzeagatik\nBateria bat, azeleragailu bat eta abiada adierazten duen pantaila bat zituen erantsita. Iruñeako Udaltzaingoak azaldu du motozikletek zirkulazio baimena izan behar dutela.\n«Aurkikuntza hau pauso bat gehiago da supereroaleen ikerketan»\n'Nature' aldizkari zientifikoan kaleratu dute Erreak zuzendutako lana. Frogatu dute tenperatura oso handiko supereroaleak lor daitezkeela askoz ere presio txikiagoetan. «Giro baldintzetan lortzeak iraultza ekar dezake».\nLander Arbelaitzen aurkako auzia, artxibatuta\nEpailearen aurrean deklaratzera joan behar izan zuen iazko martxoaren 20an Lander Arbelaitz Argia-ko kazetariak; izan ere, bi ertza...\nBatzorde bat sortuko dute Nafarroa lizeoko bi neskak eta senideak laguntzeko\nOihana Teyseyre Koskarat - Maddi Ane Txoperena Iribarren\nUstezko bi erasotzaileak behin-behinean kanporatu dituzte lizeotik, eta diziplina batzordetik pasatu beharko dute hamar eguneko tartean\nAsensiok Aralarko pisten auzian deklaratu du\nAralarko pisten auziari lotuta, deklaratu egin zuten atzo Jose Ignacio Asensio Gipuzkoako Foru Aldundiko Ingurumen diputatuak, Monica Pedr...